Partizan igra sa Denverom i Finiksom?!\nMyCity » Sport -> Košarka » Vest: Partizan igra sa Denverom i Finiksom?!\nPoslao: 02 Okt 2009 00:08\nKošarkaši Partizana zabeležili su u Detroitu pobedu od 101:81 (19:14, 19:19, 30:17, 33:31) nad ekipom Midvest ol-stars u okviru svoje severnoameričke turneje.\nPartizan je tako i drugi put savladao ekipu Srednjeg zapada, ovaj put znatno ubedljivije. Najefikasniji u redovima ’crno-belih’ bio je Aleks Marić sa 18 poena, Aleksandar Rašić je postigao 16, a Dušan Kecman i Žarko Rakočević po 13 poena. Naredni meč na severnoameričkoj turneji, Partizan igra protiv NBA ligaša Denvera trećeg oktobra.....\nSamo nek igraju...\nBas me interesuje da li ce negde biti prenos za utakmice sa Denverom i Finiksom...\nPoslao: 04 Okt 2009 20:15\nProslavio je Partizan svoj 64. rođendan prvom utakmicom koji je bilo koji naš klub igrao protiv jedne NBA ekipe. Rezultat - potpuno nebitan. Što se igre tiče, previše grešaka, koje su bile posledica ne toliko dobre igre domaćih Nagetsa već više, kako i sami igrači kažu, činjenice da su im se noge odsekle kada je utakmica počela.\nČetrdeset izgubljenih lopti i četrdeset poena koji su došli kao njihove posledice ne govori dovoljno o tome šta se zapravo dešavalo večeras na parketu "Pepsi centra". Pogrešna dodavanja, "upošljavanje" protivnika prilikom ubacivanja lopte iz auta i mnogobrojne druge početničke greške samo su pokazatelj koliko je Partizanova ekipa mlada i neiskusna. Pa, 18-godišnji Đekić nije odigrao ni srpsku prvoligašku utakmicu pre meča u Denveru?! Mlađanom Vladimiru je ovo bila prva, prava profesionalna utakmica, i to baš protiv jednog od najboljih košarkaških klubova na svetu.\nI upravo u toj činjenici se krije velika važnost ove Partizanove američke turneje. Vidi se koliko će ovo iskustvo biti važno mladićima koji će ponovo predstavljati i osvetljavati obraz srpske košarke tokom predstojećih meseci, nakon tunela iz kojeg su nas izveli Dudini klinci u Poljskoj.\nMeđutim, daleko od toga da je sve bilo tako crno kada su momci u crno-belim dresovima bili u pitanju večeras u "Pepsi centru". Aleksandar Marić je pokazao da je svakako jedno od najznačajnih ovosezonskih pojačanja srpskog košarkaškog šampiona. Njegovih 15 poena i 21 skok zvuče zaista kao impresivni statistički učinak. Kao ekipa, Partizan je veoma solidno parirao u periodima druge i četvrte četvrtine kada je na parket izašla druga postava Nagetsa. Nekoliko sjajnih zakucavanja, od kojih svakako moramo izdvojiti "alley-oop" Rakočevića na fantastično dodavanje Miloševića, pokazali su koliko je raskošnog talenta prisutno u redovima beogradskih "crno-belih".\nVerujemo da će, bogatiji za jedno novo iskustvo, igrači Partizana pružiti bolju partiju u Feniksu. Ne bi trebalo da predstavlja problem da se broj izgubljenih, bolje reći, protraćenih lopti dvostruko smanji i tada bi već određene stvari vezane za realizaciju u napadu polako počele da dolaze na svoje mesto. Verovatno nema mesta kritici za ogroman broj neuspešnih šuteva za tri poena, jer, jednostavno, Partizanovi centri nemaju fizičku spremnost i atletske sposobnosti da se bore pod obručima i postižu poene u reketu kao njihovi protivnici u najjačoj košarkšakoj ligi na svetu.\nNeposredno pre utakmice, popričali smo na sve aktuelne teme u vezi KK Partizan, sa Mlađanom Šilobadom, sportskim direktorom srpskog košarkaškog šampiona. Zadovoljstvo turnejom je preovladavalo tokom celog razgovora, a dotakli smo se i tema vezanih za poslovanje kluba i nove igračke akvizicije koje će svakako uslediti u danima pred početak Partizanove nove takmičarske sezone.\n- Možemo da budemo zadovoljni dosadašnjim tokom naše američke turneje, počeo je intervju za Sportsku centralu sportski direktor KK Partizan, dodavši zatim i sledeće: - Pre svega zato što je Partizan prvi put dobio poziv za ovakvu jednu turneju. Prvi put se igra sa NBA timovima. Ova prva, istorijska utakmica se igra na rođendan Sportskog društva Partizan. Veoma smo uzbuđeni i srećni što smo dobili taj poziv od Evrolige, ali zaista smo taj poziv i zaslužili.\nŠta Partizan toliko jasno odvaja po kvalitetu od svih ostalih klubova u našem regionu?\n- To je svakako kvalitet rada stručnog štaba i neki kontinuitet koji imamo već godinama. Ne menjamo stvari koje su se pokazale kao dobre i trudimo se da se svaku sezonu unapredimo koliko god možemo, ali radimo u jako teškim uslovima.\nKoji je najveći problem sa kojim se klub susreće i šta najviše utiče na održavanje kontinuiteta rezultatskih uspeha?\n- Svakako da je problem broj jedan kako obezbediti sredstva za normalno funkcionisanje kluba. Kod nas ima jako malo sluha - ni grad ni država nemaju jasnu strategiju sporta, tj. kako se on pomaže i kako se finansira.\nUprkos tome, rezultati su i dalje na vrhunskom nivou - titule prvaka, kup, NLB liga, kao i sjajni nastupi u Evroligi. Kako ti se čini novi sastav Partizana, kao bivšem igraču, i sadašnjem sportskom direktoru kluba?\n- Mi najbolje igrače jednostavno ne možemo zadržati. Treba i njima omogućiti da nastave karijeru u velikim klubovima i da se materijalno obezbede. To kod nas sigurno ne mogu. Nikoga Partizan nije sputavao u nekim njegovim željama, kako će biti i ubuduće. U našim uslovima, nemoguće je zadržati igrača duže od tri-četiri godine.Tim još nije kompletan. Poznato je da je Milojević potpisao ugovor, ali da zbog povrede nije uspeo da ispuni očekivanja, te je ugovor raskinut. Na toj poziciji ćemo sigurno dovesti još jednog igrača. Sa Palasiom postoje još neki određeni problemi, tako da još nismo potpuno sigurni da li će on biti naš plejmejker ili neko drugi.\nDa li će pojačanja biti iz zemlje ili iz inostranstva?\n- Moguće je da to budu kako naši, tako i igrači iz inostranstva. Trener Vujošević radi na tome, tako da ne bih u ovom trenutku otkrivao ko će biti naša nova pojačanja za nastupajuću sezonu. Treba vrlo brzo očekivati rasplet cele te situacije, jer sezona počinje već 14. oktobra protiv Cibone, odnosno 22. protiv Unikahe. Ekipa mora što pre da se uigra, pa ćemo nove igrače dovesti što je ranije moguće.\nU Srbiji, pogotovo među Partizanovim navijačima, postoji gotovo pravi kult ličnosti Duška Vujoševića. Da li bi svi ovi uspesi uopšte bili mogući bez njega?\n- Sigurno da ne bi. Dule je glavni stub Partizana i upravo taj njegov kvalitetan rad donosi rezultate. Mislim da nijedan naš trener ne bi mogao da radi u uslovima u kojima radi Dule i za nas u klubu je on jedino pravo rešenje. On je taj koji zna da napravi prave igrače koji mogu da se nose sa mnogo iskusnijim od njih.\nDušan Kecman je do sada najveće pojačanje Partizana. Kako će se on uklopiti u jednu novu ulogu veterana i lidera svih ovih novih Partizanovih klinaca koji će stasavati tokom nove sezone?\n- Kecman je još uvek u najboljim igračkim godinama. Sve nas je obradovao njegov povratak u tim. Ima tu i drugih veoma interesantnih igrača koji su došli u naše redove. Pre svega tu mislim na Marića i Đekića, koji će sigurno predstavljati pravo osveženje ove sezone.\nKako ti porediš sportske uspehe koje si doživeo kao igrač, i ove koje osvajaš kao sportski direktor Partizana?\n- Kada sam prestao sa igračkom karijerom, ja sam stavio tačku na taj deo života. Sada pokušavam da usmerim svu moju energiju na ovu novu funkciju koju obavljam i da dam svoj maksimum kako bi sam Partizan imao najviše koristi od toga.\nŠta ističeš kao glavnu prednost Partizanove američke turneje pred sam početak nove takmičarske sezone?\n- Pre svega, ovo je za naše mlade igrače jedno veliko iskustvo. Rezultat je manje važan - bitno je da momci osete tu NBA atmosferu i snagu ovdašnjih ekipa. Od naših klubova, niko do sada nije imao tu mogućnost. Naši igrači treba da uđu u ove dve utakmice rasterećeno i da se odmere gde su oni sada, a gde su NBA igrači.\nZa kraj, koje su ambicije Partizana u nastupajućoj sezoni?\n- Kao i uvek, pred početak svake sezone, s obzirom da smo promenili mnogo igrača, čujemo mnogo skepticizma u procenama naših šansi u svim takmičenjima u kojima učestvujemo. Međutim, mi u klubu svake godine bezrezervno verujemo u tim koji se napravi, pa su naše ambicije uvek najveće. Da budemo prvaci domaće i NLB lige, a u Evropi, kao i do sada, idemo korak po korak. Želimo da prođemo u Top 16, a sve iznad toga je super, završava intervju za Sportsku centralu Mlađan Šilobad.\nUkupno su 688 korisnika na forumu :: 36 registrovanih, 8 sakrivenih i 644 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _commandos_, A.R.Chafee.Jr., Apok, ArmyBoss, celeron, Cirkon, dac, Dimitrise93, djordje92sm, Dorcolac, dozorni, dragon986, ekser222, ikan, Insan, ivan979, krkalon, kuntalo, KUZMAR, Marko Marković, milan47, miljannis, Misirac, novator, ofbeyond, pavle_pzs, Sirius, Smd, Snorks, Srki94, VJ, vlvl, wizzardone, yrraf, zexoni, zveki63


debata : strana 2 : Južne vesti\nDebata NKD: Kako do demokratije – šminkanjem izbornih uslova ili promenom izbornog sistema?\n20:14, 11. 11. 2020.\nJoš jedna "Napokon korisna debata" u organizaciji Nacionalne koalicije za decentralizaciju biće održana onlajn u četvrtak, 12. novembra od 19 sati putem Zoom aplikacije. Diskutovaće se o aktuelnom skupštinskom sazivu u Srbiji, nepostojanju opozicije u njemu, kao i već najavljenim vanrednim parlamentarnim izborima za 2022. godinu i uslovima u kojima će se oni održati.\nNKD debata: Političke promene - Novi ljudi u starom sistemu?\n08:11, 22. 9. 2020.\nČetvrta onlajn “Napokon Korisna Debata” o temi “Političke promene: Novi ljudi u starom sistemu?’’ biće održana u utorak, 22. septembra od 18 sati putem Zoom aplikacije. Na ovoj virtuelnoj tribini diskutovaće da li i kako novi ljudi i ideje mogu da dođu na političku scenu Srbije.\nOnlajn debata "Da li je pravednije polagati ispite usmeno ili pismeno"\n08:14, 17. 8. 2020.\nProuzrokuju li usmeni ispiti nepotreban stres, a da li su testovi adekvatan način provere znanja za sve oblasti, da li je usmeni suviše subjektivan, a da li je pravedno osporiti nečiji talenat za javni nastup i retoriku, neka su od pitanja o kojima će debatovati učenici i studenti. Debata je zakazana za utorak, 18. avgust, a prenos uživo obezbeđen putem stranice EU u Srbiji.\nOnlajn forum o zagađenju vazduha u Nišu i građanskom aktivizmu\n08:21, 14. 8. 2020.\nŠta zagađuje vazduh u Nišu, kakvog je on kvaliteta, koje su obaveze lokalne samouprave sa aspekta kvaliteta vazduha i koliko je značajno znati kakav vauduh udišemo, građani će moći da saznaju na onlajn forumu koji se organizuje u petak, 14. avgusta od 12 sati.\nDa je u poslednjih nekoliko meseci bilo nepodudaranja podataka o broju obolelih i umrlih, te da je neophodno utvrditi i reći istinu, jer se u suprotnom gubi poverenje i građana u sistem zdravstva - složili su se gosti debate Južnih vesti Steva Stanišić, infektolog Klinike za infektivne bolesti KC Niš, Branislav Tiodorović, epidemiolog i član Kriznog štaba Vlade i Dragan Milić, direktor Klinike za kardiohirurgiju KC Niš.\n16:10, 13. 8. 2020.\nO borbi protiv korone i situaciji u svom gradu, prethodnih 5 meseci Nišlije su najviše slušale iz Beograda. Kako je to izgledalo u Nišu govoriće trojica lekara u studiju Južnih vesti na otvorenom od 18 sati.


ŽIVOTNA DRAMA OMILJENOG GLUMCA: Zoran Cvijanović ostao bez svega i završio na ulici – Nadlanu.com\nŽIVOTNA DRAMA OMILJENOG GLUMCA: Zoran Cvijanović ostao bez svega i završio na ulici\nObjavljeno 28. avg 2015. / 11:49:31\nKreator nezaboravnih likova poput Šojke iz “Sivog doma”, Mileta protiv tranzicije ili Deda Mraza iz “Munja” Zoran Cvijanović ostao je bez prebijene pare zahvaljujući najboljem prijatelju kojem je pomogao da započne posao i kojem je verovao do poslednjeg dana. Prvo osnovno javno tužilaštvo u Beogradu pokrenulo je istragu protiv producenta Milka Josifova zbog sumnje da je prevario Cvijanovića i još jednu osobu.\nZoran je u vreme svoje najveće popularnosti, početkom 2000. godine, pokrenuo biznis vezan za reciklažu s najboljim prijateljem, inače vrlo uspešnim filmskim producentom koji je finansirao neke od ključnih filmova novije srpske kinematografije kao što su “Lepa sela, lepo gore”, “Rane”, “Munje” i “Kad porastem biću Kengur”.\nProducent je, kako stoji u naredbi o pokretanju istrage, a do koje je Blic došao, tražio da mu Cvijanović prepiše svoj udeo u zajedničkoj kompaniji, lažno mu predstavljajući da mu je to potrebno zbog podizanja još jednog kredita. Kredit, međutim, nikada nije podigao, a onda je odbio vratiti Cvijanoviću njegov deo firme.\nSve je postalo još komplikovanije kada je Cvijanović i poslednju ušteđevinu koju je čuvao za ćerkino školovanje dao svom 'prijatelju'. S obzirom da tužbe koje je pokrenuo nisu uspevale, Cvijanović je upao u velike finansijske probleme, a poslednja loša vest je stigla ovih dana. Glumac se morao iseliti iz svog stana koji nije uspeo otplatiti, iako ga je investitor koji mu ga je hteo prodati čekao dve godine. Dug od 70.000 evra bio je prevelik za investitora i Cvijanović se doslovce našao na ulici.


Jačanje turističkih potencijala u Pirotskom okrugu - Ekonomija - Dnevni list Danas\nPočetna » Ekonomija » Jačanje turističkih potencijala u Pirotskom okrugu\nJačanje turističkih potencijala u Pirotskom okrugu\nEvroregion Nišava, koji povezuje opštine Sofijske oblasti i Pirotskog okruga, realizuje projekat o jačanju turističkog preduzetništva i promociji usluga u pograničnim regionima Srbije i Bugarske.\n0Piše: Zoran Panić 10. oktobra 2020. 10.13 Izmenjeno: 10.14\nPartneri na projektu opštinama Pirotskog okruga su opština Ćustendil i grad Vidin u susednoj Bugarskoj, članici Evropske unije.\nDa se ova saradnja pokazala kvalitetnom potvrđuje i projekat Jačanje turističkog preduzetništva i promocija usluga koji realizuje evroregion Nišava.\nTo je i deo priče o Pirotu kao lideru u prekograničnoj saradnji, kojim nastavlja uspešnu realizaciju projekata iz programa prekogranične saradnje Bugarska – Srbija, započetu 2008. godine.\nOd tada pa do danas, iz IPA programa prekogranične saradnje Bugarska -Srbija u Pirotu je realizovano 18 projekata iz raznih oblasti ukupne vrednosti veće od tri miliona evra.\n– Prekogranična saradnja predstavlja okvir za ubrzane ekonomske integracije koje imaju za cilj smanjivanje postojećih razlika, povećanje nivoa razvijenosti prekograničnih regiona, kao i unapređenje sveobuhvatne kulturne, socijalne i naučne saradnje između lokalnih i regionalnih zajednica. Najznačajnije oblasti delovanja i interesovanja evroregiona Nišava su razvoj i promocija institucionalne regionalne, prekogranične i transnacionalne saradnje i saradnja sa institucijama i organizacijama na nacionalnom, regionalnom i lokalnom nivou, radi efikasnijeg korišćenja evropskih fondova – kaže za Danas kopredsednik evroregiona Nišava Vladica Tošić.\nPrema njegovim rečima, projekat „Jačanje turističkog preduzetništva i promocija usluga“, koji sufinansira EU u okviru drugog poziva Interreg-IPA programa za prekograničnu saradnju Srbija-Bugarska 2014-2020. godine, teče dobro.\n– Tokom proteklih šest meseci realizacije projekta, u uslovima pandemije COVID 19, održani su okrugli sto u Ćustendilu i fokus grupe u Pirotu, Ćustendilu i Vidinu. U okviru projekta urađenja je istraživačka studija koja analizira i identifikuje turističke usluge i proizvode koji se nude kao i potrebu za poboljšanjima u oblastima ljudskih resursi, marketinga, reklamne i preduzetničke inicijative prekograničnog područja. Posebno je važna specijalizovana obuka koja se po prvi put organizuje za 135 mladih preduzetnika u turizmu iz Srbije i Bugarske.\nTošić kaže da će tokom realizacije projekta biti razvijena internet platforma za onlajn savetovanje i obuku iz oblasti turizma, mobilna aplikacija i uspostavljena mreža preduzetnika u oblasti turizma.\nU toku su razgovori sa potencijalnim kandidatima, polaznicima trodnevnih obuka, koje će biti održane u Pirotu, Vidinu i Ćustendilu. Predavači su profesori sa Beogradskog i Sofijskog univerziteta, hotelijeri i vlasnici gazdinstava.\nProjekat traje do juna 2021. godine. Glavne ciljne grupe koje će imati koristi od projekta su studenti i nezaposleni u prekograničnom regionu, poslovni subjekti iz oblasti turizma, lokalne samouprave, nevladine organizacije, turisti i stanovništvo prekograničnog regiona.\nCilj projekta je poboljšanje kvaliteta postojećih i razvijanje novih turističkih proizvoda i usluga u prekograničnoj regiji, podizanjem nivoa kvalifikacije i podsticanjem preduzetništva među mladima kao i promocija i zajednički nastup članica Evroregiona na svetskom turističkom tržištu.\nTošić napominje da će svi ovi rezultati doneti dodatne koristi za prekogranični region kao što su pružanje ključnih poslovnih veština i stvaranje mogućnosti samozapošljavanja mladih, bolja upotreba lokalnog potencijala, usporavanje procesa migracije i postizanje održivog ekonomskog razvoja sa obe strane granice i povećanje mogućnosti za pametni ekonomski rast na lokalnom i prekograničnom nivou.\nEvroregion Nišava, koji ove godine obeležava 5 godina postojanja i rada, lider je institucionalne regionalne i prekogranične saradnje i jedini je član Asocijacija evropskih pograničnih regiona (AEBR) iz ovog dela Evrope.\nEvroregion Nišava sa srpske strane čine grad Pirot i opštine Dimitrovgrad, Babušnica i Bela Palanka iz Pirotskog okruga, a iz Bugarske Svoge, Kostinbrod, Božurište, Slivnica, Dragoman i Godeč iz Sofijske oblasti\nProjekat osnivanja Eurobalkana\n– Pored projekta za jačanje turističkog preduzetništva, Pirot i srpski deo evroregiona “Nišava“ pokrenuli su projekat osnivanja EGTC-a EUROBALKAN, prve evropske teritorijalne grupacije za saradnju u ovom delu Evrope između Srbije, Bugarske i Rumunije, koja pruža brojne mogućnosti za efikasnu, institucionalizovanu i održivu prekograničnu i regionalnu saradnju u korist građana. Unapređenje regionalne saradnje je važan dugoročni cilj pošto bez uzajamnog poverenja, razmene iskustava i korišćenja ljudskih potencijala, region i velika evropska porodica ne mogu da stvore komparativnu prednost. Evroregion “Nišava“ vidi EGTC kao organizaciju koja je voljna da se suoči sa izazovima kako bi doprinela opštem razvoju regiona – kaže Vladica Tošić.\n– Grad Pirot i dalje nastavlja sa realizacijom projekta iz Programa prekogranične saradnje. Uskoro očekujemo potpisivanje ugovora za rekonstrukciju sportskog terena u Pirotu. Pored ovoga, tim Kancelarije za lokalni ekonomski razvoj nastavlja sa kontinuiranim praćenjem potreba lokalne zajednice i njihovim usklađivanjem sa prioritetima programa prekogranične saradnje Bugarska – Srbija kako bi se na vreme konkurisalo sa novim projektima u raznim segmentima razvoja grada – kaže Marija Đošić.\nTekst je deo projekta „PIROT – LIDER u prekograničnoj saradnji Srbije i Bugarske“ koji se sufinansira sredstvima Grada Pirota. Stavovi izneti u medijskom sadržaju ne odražavaju nužno stavove organa koji sufinansira projekat.\npirotski okrug, TurizamPirot\nPogoršava se epidemiološka situacija u Pirotskom okrugu\nRaste broj pozitivnih na virus korona u Pirotskom okrugu, od 31 uzorka 25 pozitivnih\nZabeležen najveći broj potvrđenih pozitivnih slučajeva od kovida 19 u Pirotskom okrugu


Lorena (stranica 8) — Moji omiljeni sadržaji — Coolinarika\nRazmazite sebe i svoju voljenu osobu aromatičnom kafom u krevetu…\nTraktor-dekor za bastu\nEvo cime se u zadnje vreme bavimo muz i ja.Do sada smo prodali 2 kom i imamo narucen jos 1. Jel vam se dopada?\nSretan rođendan ♥♫♪ svim slavljenicima za mjesec april♥♫♪\nSvima koji slavite rođendan u travnju mjesecu..... Sretan rođendan!! punooooooo zdravlja, i svako dobrooo♥♫♪ ovnica55,Sibella, Hanibani, izka, bucka71, aya, vriba, lolabgdyu, andje0304, tavuco, maumau1, Valerija10, snezanaBg, jurica4, bosiljka55, čokolada84, Osijek1973, notsoevil, jusi044, nbezik, Pavloska, lenazg,GIUGITA, Lili70, EdinaDzin, linapinky, Bernardo...orashcic, KARAMELINA, ana74, danijelabasic, arzi4, Evellina, Anchi81, zeka101, supetarka, tatyana, dajanaskelac, davstef , mmmari, tetamia, MARIJANA1973, tina1904, inazuma,zorana1, DankaMK, SanjaB1986, leana85, smille2204, mhammrich, leanna85, Djurdja-007, BlackRaven, Jas, Tina Valentina, Richy, esekerica, Dony, Pia2009, Ultra, TIGI, ivannna, DrazenaVidovic, senijam, LiliN, zerinaaa, Lami8569, agatha, makedonka-sk, dinnky, Karmela,Cecka, CVRGUDAN, Didi77, Lorena, ARGENTA Pozdrav,\nLorena Sretan Rodjendan...\nDrga Lorena sve najbolje ti zelim\nDolazi nam kisovita jesen i duga hladna zima, ovo ce nas bas fino ugrejati, uz casicu kuvanog toplog vina, uvijeni u cebe pored toplog kamina ili peci, sa nekom finom knjigom u ruci, ili samo uz tihu muziku…uzivajte\nČišćenje kuhinjske daske za rezanje!\nSvatko od nas se susreo barem jednom sa neugodnim mirisom daske za rezanje ,e pa ja istu takvu dasku imam kod kuće i čistim je svojom otopinom koju radim od onoga što imam kod kuće.\nProcitala sam i upravo razmisljam…


Stojadinović: Novinari da se vrate novinarstvu - juGmedia\nNarodna stranka iz Niša poziva Srpsku naprednu stranku da otvori medije i prestane da pravi podele u srpskom društvu.\nKako je kazao na današnjoj konferenciji za novinare član Povereništva Narodne stranke u Nišu Dragan Stojadinović, naprednjaci su Srbiju podelili na dva dela: na one koji ispred televizora gledaju promociju Aleksandra Vučića i one koji na trgovima protestuju protiv njega i ovog nakaradnog sistema vlasti.\n“Srpska napredna stranka kroz projektno finansiranje utiče na sve lokalne medije i time novcem svih poreskih obveznika promoviše svoju politiku. Dok je režim stalno na medijima, na njima nema ni građana koji protestuju protiv režima niti njihovih političkih predstavnika”, istakao je Stojadinović.\nOn dodaje da Narodna stranka u Nišu postoji više od godinu i po dana, tokom kojih ni jedan predstavnik gradske organizacije nije gostovao na nekoj od niških televizija.\n“Narodna stranka poziva sve medijske kuće da se vrate pravom novinarstvu i prestanu sa promocijom jedne političke stranke”, naglasio je Stojadinović.\nNarodnjaci insistiraju na tome da sve relevantne opozicione stranke napokon dobiju priliku da u medijima prezentuju svoj program i aktivnosti.\nZapalio se automobil na Bulevaru Nikole Pašića\nHrvatice uhvaćene kod Prokuplja sa 11,5 kilograma marihuane\nPripadnici Ministarstva unutrašnjih poslova iz Prokuplja uhapsili su dve državljanke Republike Hrvatske sa 11,5 kilograma marihuane, saopštio je MUP.…


U Skupštini izmene i dopune Zakona o BIA\nBeta 30. avgusta 2017. 19:55\nIzmene i dopune Zakona o bezbednosno informativnoj agenciji (BIA) kojima je previdjeno da akt o sistematizaciji i uredjenju radnih mesta donosi direktor BIA uz prethodnu saglasnost Vlade Srbije, stigle su u proceduru Skupštine Srbije.\nTim izmenama predvidjeno da se aktom koji donosi direktor BIA, utvrdjuju organizacione jedinice, poslovi koji se u njima obavljaju, način rukovodjenja, ovlašćenja i odgovornosti rukovodilaca, unutrašnja kontrola i interna revizija.\nAktuelnim zakonom predvidjeno je da se na unutrašnju organizaciju i sistematizaciju radnih mesta u BIA primenjuju načela kao u ministarstvima i posebnim organizacijama, osim ukoliko obavljanje odredjenih poslova ne zahteva drugačiji način organizovanja.\nIzmenama zakona, aktom direktora BIA uredjuju se i medjusobni odnosi organizacionih jedinica, način saradnje Agencije sa drugim organima i organizacijama, podela radnih mesta, vrste radnih mesta, ukupan broj radnih mesta sa nazivom, opis poslova, raspon zvanja, zaštitni režim, status pripadnika, potreban broj izvršilaca i uslovi za svako radno mesto, kao i podaci o stepenu uvećanja staža osiguranja.\nPredloženim izmenama zakona je predvidjeno da podaci sadržani u aktu koji donosi direktor BIA budu tajni i da se njima postupa u skladu sa zakonom kojim se uredjuje tajnost podataka.\nIzmenama zakona predvidjeno je i da za popunjavanje radnih mesta u BIA nije potreban konkurs, a o zasnivanju radnog odnosa rešenjem odlučuje direktor.\nIzmenama je predvidjeno stručno usavršavanje pripadnika BIA i polaganje stručnog ispita, a program i način pohadjanja utvrdjuje se aktom direktora.\nPredloženo je i da se pripadnicima BIA ocenjuje rad jednom godišnje a postupak, merila i način ocenjivanja uredjivaće se aktom koji takodje donosi direktor.\nU obrazloženju predloženog zkona navedeno je da se izmene i dopune donose u cilju očuvanja postojećeg radno-pravnog statusa pripadnika BIA i uskladjivanja sa usvojenim novim zakonima o policiji i o sistemu plata zaposlenih u javnom sektoru.\nIzmene su u skupštinu upućene na usvajane po hitnom postuku s obzirom da bi u protivnom, kako je navedeno, bila dovedena u pitanje mogućnost BIA da delotvorno zaštiti ustavno uredjenje i bezbednost Srbije, a to bi moglo da ima štetne posledice po bezbednost gradjana i ostvarivanje i zaštitu njihovih sloboda i prava.


Cumtobel : Južne vesti\n“Cumtobel” ipak ne seli fabrike iz Austrije i Kine u Niš\n08:19, 2. 7. 2019.\nIako se prethodnih dana pronela vest da "Cumtobel" planira da proizvodnju iz Austrije i Kine prebaci u Niš, u ovoj austrijskoj kompaniji za “Južne vesti” to ne potvrđuju, već kažu da je niška fabrika i dalje u fazi izgradnje.\nVlada Austrije vidi Srbiju u EU, otvaranje još 3 poglavlja do kraja godine\n09:36, 29. 9. 2018.\nDa saradnja i na duže staze može biti ostvarena na relaciji Srbija - Austrija, smatra ministar ove zemlje Gernot Blumel, te da je pokazatelj toga otvaranje fabrike "Cumtobel" u Nišu. Ministar zadužen za Evropsku uniju u Nišu je razgovarao sa ministarkom Jadrankom Joksimović, koja je rekla da do kraja godine očekuje otvaranje 3 nova poglavlja u pregovorima sa EU.\n17:00, 28. 9. 2018.\nPre nego što je pogon fabrike "Cumtobel" i zvanično pušten u rad, predsednik Aleksandar Vučić je sa predstavnicima kompanije obišao pogon, a ovo su mogli da isprate samo pojedini mediji. Kako su kazali iz Službe za saradnju sa medijima predsednika Republike, kompanija "Cumtobel" je odlučila da obilazak pogona snimi samo pet medija - RTS, Tanjug, Pink, Prva i Belami. Novinar i bivši član Saveta za štampu Petar Jeremić, kaže da je takvo postupanje sa medijima protivzakonito.\n“Cumtobel” i zvanično počeo sa radom\nNa 40.000 kvadrata zvanično je otvorena fabrika led rasvete Cumtobel u niškom naselju Suvi Do. Proizvodnja je počela u julu i do sada je zaposleno oko 250 ljudi, a kako je najavljeno, kada počne da radi punim kapacitetom plan je da uposli 1.100 radnika.\nReka autobusa i natpis "Dobro došao predsedniče" dočekali Vučića [foto]\n13:40, 28. 9. 2018.\nViše hiljada građana okupilo se ispred fabrike "Cumtobel" u Nišu koju će uskoro otvoriti predsednik Srbije Aleksandar Vučić koga dočekuje i veliki natpis “Dobro došao predsedniče”. Ljudi pristižu u kolonama, a na parkingu ispred nekadašnje EI industije parkirani su autobusi sa tablicama iz brojnih gradova, kao i neka službena vozila opština i javnih preduzeća.\nVučić u Nišu danas otvara "Cumtobel", a sutra "IMI"\n09:57, 28. 9. 2018.\nU dva dana u Nišu će svečano svoje pogone otvoriti dve fabrike - danas će to biti austrijski "Cumtobel" koji proizvodi rasvetu, a sutra filipinski "IMI" koji pravi automobilske komponente. Na obe ceremonije, pored direktora kompanija i lokalnih vlasti, prisustvovaće i predsednik Srbije Aleksandar Vučić.\n13:37, 26. 9. 2018.\nKompanija "Cumtobel" u kojoj će se proizvoditi rasveta i koja je nedavno pokrenula deo proizvodnje u Nišu, u petak 28. septembra biće i zvanično otvorena, a prema najavama, na otvaranju će biti i predsednik Aleksandar Vučić, koji je ranije obećao da će inženjeri u ovoj fabrici imati platu 1.000 evra.\nKružni tok na Bulevaru cara Konstantina i deo prilaza do fabrike “Cumtobel” u Nišu radnici su počeli da grade i pre nego što su za to dobili građevinsku dozvolu. Da li je razlog za protivzakonitu gradnju žurba da se radovi završe do kraja septembra, kada je predsednik Aleksandar Vučić najavio otvaranje “Cumtobela”, ili nešto drugo, kao i da li će neko za to odgovarati, pitanja su na koje novinari nisu uspeli da dobiju odgovor ni od izvođača radova, ni od gradonačelnika Niša, koji je odbio da komentariše.\n"Cumtobel" u Nišu pokrenuo deo proizvodnje\n14:36, 30. 7. 2018.\nSredinom jula počela je serijska proizvodnja komponenti za osvetljenje u fabrici “Cumtobel” u Nišu, kako su saopštili, a krajem avgusta bi trebalo da počne i proizvodnja svetiljki, dok je otvaranje planirano za kraj septembra, kada će fabrika imati 350 stalno zaposlenih.\nPredsednik Srbije obećao Nišlijama platu od 1.000 evra\n15:41, 26. 12. 2017.\nIako nije u opisu posla predsednika, Aleksandar Vučić najavio je da će inženjeri koji budu zaposleni u niškom "Cumtobelu" zarađivati 1000 evra mesečno. Koliko će visokoškolovanih stručnjaka biti angažovano i kada u ovoj fabrici u Nišu, šef države i SNS nije precizirao.\nVučić zahvalio Bogu što je dao subvencije "Cumtobelu", ali ne zna kolike\n15:37, 17. 12. 2017.\nIako ne zna tačno koliko para je Srbija dala fabrici za izgradnju LED svetala “Cumtobel” za novootvoreno radno mesto u Nišu, predsednik Srbije Aleksandar Vučić, tokom današnje posete, zahvalio se Bogu što su pare date, jer bi u suprotnom, kako je rekao, ova fabrika otišla kod nekog drugog.\nVučić: Molio sam da "Cumtobel" dođe u Niš\n15:49, 28. 7. 2017.\nPrvi proizvodi iz niškog pogona "Cumtobela" izaći će u maju sledeće godine, obećao je predsednik Srbije Aleksandar Vučić. Ugovor za koji predsednik kaže da je molio austrijsku kompaniju, potpisan je danas u Oficirskom domu, a kamen temeljac za izgradnju fabrike za proizvodnju LED rasvete, postavljen je na putu ka Niškoj Banji. Država daje 8 miliona evra subvencija, a planira se 1.100 radnih mesta.


Opstanak blokova Kostolca A1 i A2 pod znakom pitanja\nOvim nacionalnim planom skrojena je energetska slika po kojoj će Srbija u narednih osam godina najverovatnije ostati bez struje koja se proizvodi iz uglja u termoelektranama Kostolac u blokovima A1 i A2, “Nikola Tesla” (TENT) A1 i A2, kao i ona iz Kolubare u četiri bloka. Ovo nisu definitivna rešenja jer su u toku preispitivanja isplativosti modernizacije bloka A u Kostolcu i jednog od blokova u TENTU, koje bi po procenama trebalo ukupno da koštaju oko 417 miliona evra. Pošto je reč o puno novca, EPS bi posebnim planom trebalo da definiše ima li mogućnosti za ova ulaganja. Samo gašenje preostalih šest Srbiju bi koštalo oko 26 miliona evra. Struju iz ugašenih termoblokova po strategiji Vlade bi nadomestila izgradnja osam vetroelektrana, jedna parno-gasna termoelektrana u Pančevu i završetak bloka B3 u TE Kostolac B, ali i revitalizacijom agregata u gotovo svim hidroelektranama.\nSva tri srpska operatera dobila 4G frekvencije: Budžet dobio 21 milion evra\nSvi srpski mobilni operateri- Telenor, Telekom Srbija i Vip Mobajl dobili su frekvencije koje omogućavaju uvodjenje četvrte generacije mobilne telefonije, na javnom nadmetanju mobilnih operatera koje je održano danas u RATEL-u.\nPremijer Srbije Aleksadar Vučić izjavio je danas da će Srbija iz sopstvenih sredstava finansirati obnovu pruge od Beograda do Sarajeva, u delu koji prolazi kroz Srbiju.


RGZ: U martu značajan rast prometa nekretnina u Srbiji- u Kragujevcu pad! -\nBroj nepokretnosti koje su tokom marta promenile vlasnika u Srbiji bio je 25 odsto veći u odnosu na prethodni mesec. Uz to, zabeleženo je i povećanje količine novca na tržištu za skoro 40 procenata, obelodanio je Republički geodetski zavod. U RGZ ukazuju da su parametri kojim se opisuje tržište nepokretnosti, u poređenju sa martom 2020. godine – skoro duplirani.\nStanovi su se u martu kupovali više na kredit nego što je to bio slučaj u februaru, i to za dva odsto kada se posmatra tržište cele zemlje, pokazuje izveštaj RGZ.\nPo gradovima, najveći porast stambenih kredita beleži se u regionu Šumadije i zapadne Srbije – za sedam odsto. Sledi Beograd sa procentom povećanja, dok je u regionu Južne i istočne Srbije smanjen udeo kredita za jedan odsto.\n„Količina novca na tržištu u martu 2021. godine na nivou Srbije iznosila je oko 567,1 miliona evra, u čemu je tržište nepokretnosti Grada Beograda činilo udeo od 54,3 odsto, Vojvodina 24,8 odsto, Šumadija i zapadna Srbija 15,4 odsto, a Južna i istočna Srbija 5,5 odsto“, navodi RGZ.\nU poređenju sa prethodnim mesecom, ukupan obim novčanih sredstava bio je veći za 38,6 odsto, a u odnosu na isti mesec prethodne godine za čak 91 procenat.\nU martu je ukupno 14.458 nepokretnosti promenilo vlasnika.\nTo je za 23,9 odsto više u odnosu na februar 2021. godine i 93,9 odsto više u odnosu na isti mesec 2020.\nGde se najviše trgovalo\nMesečni obim prometa je, na nivou cele Srbije bio veći za 27,5 odsto.\nGledano po regionima, broj ugovora o prometu nepokretnosti najveći rast zabeležio je na području Grada Beograda – 37,1 odsto. Rast beleže i Niš – 34,2 odsto , Novi Sad – 20,4 odsto, dok je u Kragujevcu zabeležen pad od 3,5 procenata.\nSmanjen udeo keša\nDominantan način plaćanja u prometu nepokretnosti u martu 2021. godine bio je, kao i uvek – gotovinski. Čak 84 odsto kupoprodaja realizovano je u gotovini.\n„Udeo gotovinskog plaćanja u ukupnom prometu u odnosu na prethodni mesec smanjen je za jedan odsto, dok je u odnosu na isti mesec prethodne godine povećan za dva procenta“, navodi RGZ.\nGotovinsko plaćanje bilo je najmanje zastupljeno u Gradu Beogradu – 75 odsto.\nU poređenju sa februarom 2021. godine, promet zemljišta povećan je za 22,5% u martu 2021. godine, pri čemu je obim prometa šuma povećan za 27,1%, građevinskog zemljišta za 25,5% i poljoprivrednog zemljišta za 18,5%.\nUkupan promet objekata u martu 2021. veći je za 29% u odnosu na prethodni mesec. Najveće povećanje od 4,3 puta imao je promet objekata posebne namene, zatim vikendice za 68,3%, poljoprivredni objekti za 50%, ostali objekti 28,9%, stambeni objekti 28,3% i dr. U odnosu na prethodni mesec obim prometa poslovnih objekata smanjen je za 5,6%.\nU odnosu na prethodni mesec promet posebnih delova objekata veći je za 39,1%. Najveće povećanje zabeleženo je u prometu ostalih prostora za 60,9%, garažnih prostora za 42,9%, poslovnih prostora za 40,2% i stanova za 37,8%.\nU martu 2021. godine je, u odnosu na isti mesec prethodne godine, zabeleženo znatno povećanje prometovanih nepokretnosti, pri čemu je broj prometovanih nepokretnosti po vrstama nepokretnosti više nego dupliran.


Tommy Hilfiger: Rafael Nadal globalni brand ambasador na seksi turniru u Njujorku\nNole i Nadal u egzibicionom meču na Tajlandu\nNovak Đoković i Rafael Nadal, dva najveća rivala na ATP turu (44 međusobna duela su iza njih) odigraće u petak, 2. oktobra egzibicioni meč na Tajlandu, saopšteno je na oficijalnom sajtu Novaka Đokovića.\nNole: Šampion i brižan otac\nNovak je ponovo dokazao zbog čega je apsolutni šampion nacije. Osvojivši šestu titulu na održanom Australijan openu, Novak je napisao posebnu poruku svom sinu Stefanu.\nGoogle u znaku čuvene teniserke Suzan Lenglen\nDanas ee obeležava 117. godina od rođenja Suzan Lenglen, francuske teniserke koja je osvojila 31 šampionsku titulu između 1914. i 1926. godine.\nNovak je zaista nepobediv: Konačno osvojio Rolan Garos\nĐoković je u finalu Otvorenog prvenstva Francuske savladao Endija Marija sa 3:6, 6:1, 6:2, 6:4 i tako osvojio jedini Gren slem trofej koji mu je nedostajao, pridruživši se na taj način nekolicini teniskih igrača u istoriji kojima je to pošlo za rukom.\nNajbolji teniseri među poznatim ličnostima Srbije ponovo će igrati za humanost na tradicionalnom 16. Porše teniskom turniru poznatih. Ova jedinstvena humanitarna i sportsko-zabavna manifestacija biće održana u TC Novak za vikend 30. septembra i 1. oktobra.\nOdržan 16. Porše teniski turnir poznatih


Ekonomske mere - Dnevni list Danas\nPočetna » Ekonomske mere\nBor: Grad razmatra mogućnost da preduzetnici budu oslobođeni zakupa lokala u vlasništvu grada\nPoslednjeg dana marta pred gradskom kućom protestvovali su preduzetnici grada Bora koji su najviše pogođeni merama republičke Vlade preduzetim protiv širenja epidemije, ističući da pomoć koju su dobili od države nije dovoljna, kao i da su ograničenjem rada dovedeni na rub egzistenicije.\nPiše: J. B. K. 2. 4. 2021.\nMali: Srbija je poslednjih godina izuzetno atraktivna i poželjna investiciona destinacija\nAgencija za ocenu kreditnog rejtinga Fič (Fitch) potvrdila je, u svom izveštaju objavljenom 19. marta, ocenu kreditnog rejtinga Srbije na nivou od BB+ i zadržala stabilne izglede za njegovo dalje povećanje, što je za ministra finansija Sinišu Malog znak da su prepoznati odlični ekonomski rezultati Srbije, ostvareni u periodu pre i tokom pandemije.\nNBS: Povećanje javnog duga u vreme pandemije bilo opravdano i umereno\nNarodna banka Srbije (NBS) danas je ocenila da je povećanje javnog duga Srbije u vreme pandemije korona virusa bilo opravdano i umereno.\nGradsko veće grada Kragujevca upravo je, saopšteno je danas, usvojilo predlog programa ekonomskih mera namenjenih podršci kragujevačkim privrednicima i preduzetnicima.\nPiše: Z.R. 22. 9. 2020.\nDveri: Ekonomske mere nisu u interesu građana\nPokret Dveri saopštio je danas da ekonomske mere Vlade nisu u interesu građana Srbije i da „neosnovano hvalisanje predsednika, premijera ili ministara za uspešnost tih ekonomskih mera već dugo u stručnoj javnosti izazivaju podsmeh“.\nKovačević: Vlast prihvatila predloge ekonomskih mera Narodne stranke\nLjajić: Kriza će proći, a ekonomija?\nKori Udovički: Ne treba zazirati od povećanja duga\nEkonomske mere koje je Vlada preduzela i najavila kao odgovor na posledice Covid-krize nisu toliko „obilate“ kao što se mnogima čini, navela je Kori Udovički, predsednica Centra za visoke ekonomske studije (CEVES) i nekadašnja ministarka državne uprave.\nFiskalni sa savet Srbije objavio je danas da su u usvojenom rebalansu budžeta Srbije za ovu godinu date trenutno najbolje moguće ekonomske i fiskalne projekcije, ali malo je verovatno da će se one u potpunosti ostvariti, a kao „najveća i nepovratna“ greška istaknuta je pomoć države od 100 evra svakom punoletnom građaninu koji to bude želeo.\nU Nemačkoj novi program ekonomske pomoći vrednosti deset milijardi evra\nNemačka vlada kancelarke Angele Merkel odlučila je danas da sprovede novi program ekonomske pomoći u vrednosti deset milijardi evra koji predviđa i novčane podsticaje za one koji su privremeno ostali bez posla.\nPiše: Beta/AFP 23. 4. 2020.


Evo zašto se kod nekih ljudi ne razvijaju antitela posle druge doze i kome će biti potrebna 3. doza vakcine | Luftika\nLekari i zdravstveni radnici upozoravaju da je u Srbiji sve veći broj građana koji su se zarazili korona virusom nakon vakcinacije, pa čak i nakon primanja druge doze.\nTo je zato što je većina njih bila izložena virusu pre nego što je organizam uspeo da razvije imunitet, objašnjavaju srpski stručnjaci, dok dr Milanko Šekler posebno ističe da postoji i određeni procenat onih kod kojih se antitela nisu razvila ili je titar jako nizak, te će oni možda morati da prime i – treću dozu.\n„Kineska ‘Sinofarmova’ vakcina je najotpornija na mutacije virusa jer, pored jedne vrste antitela, na kojoj se baziraju sve druge vakcine, ona proizvodi još tri vrste antitela. Pored toga što ima veću paletu antitela i bezbedniju zaštitu, ona ima i najmanje nusefekata.\nPostoji opasnost da neki ljudi nakon vakcinacije imaju nizak titar ili da ga uopšte nemaju, te će oni morati da prime i treću dozu“, kaže dr Šekler, virusolog i mikrobiolog Veterinarskog instituta Kraljevo, i dodaje da opasnost da se ne razvije dovoljno antitela postoji i kod drugih vakcina.\n„Okolnosti kao što su stres, hormonski poremećaj, različite fiziološke faze, dijete, lekovi, posebno imunosupresivna terapija mogu uticati na stvaranje antitela“, kaže Šekler i dodaje da je potrebno pratiti imunološki odgovor na sve dostupne vakcine i na taj način utvrditi koliki procenat ljudi ne razvije antitela.\n„Neki ljudi su primili treću dozu kineske vakcine, ali je taj broj minimalan u poređenju sa onima koji su primili jednu i dve doze“, rekla je dr Farida el Hosani, portparolka zdravstvenog sektora u UAE.\nKompanija „Fajzer“ krajem februara je objavila da ispituje učinkovitost treće doze kod osoba koje su prvu dozu primile šest meseci ranije, dok je „Moderna“ najavila da kreću u ispitivanje uticaja treće doze na nove sojeve.\nS druge strane, virusolog dr Tanja Jovanović kaže da treba uraditi ozbiljne studije, ali da veruje da su dve doze sasvim dovoljne da bi se kod svih razvio kvalitetan imunski odgovor.\n„Ljudi se zaražavaju nakon vakcinacije jer je potrebno da prođe neko vreme da bi se postigao kompletan imunitet, a to je obično oko tri nedelje nakon druge doze. Međutim, svi mi se i međusobno razlikujemo po kvalitetu i brzini imunskog odgovora.\nStariji ljudi, muškarci i oni koji imaju određene hronične bolesti uglavnom malo kasnije indukuju imunski odgovor koji će biti zaštitan. U virusnoj infekciji je inače od antitela mnogo značajniji taj ćelijski, imunski odgovor koji se, takođe, indukuje vakcinacijom.“\n„Štite sa tek nešto manjom efikasnošću. Kod britanskog soja je najmanje umanjenje efikasnosti, i to za samo nekoliko procenata, pri čemu je kineska najotpornija na mutacije.\nU zemljama gde se ona primenjivala došlo se do zaključka da su oni koji su njom vakcinisani ređe obolevali i imali blažu sliku.“, prenosi MONDO.\noznakekornavirus revakcinacija revakcinacija u srbiji treća doza treća doza vakcine vakcinacija i revakcinacija


Mirko Šarović u Trstu pozvao investitore da ulažu u BiH - Akta.ba\nMinistar Šarović, skupa sa delegacijom Bosne i Hercegovine, učestvuje na Samitu o zapadnom Balkanu 2017.\n13.07.2017. 07:43 / Izvor: Akta.ba\nBosna i Hercegovina ima velike potencijale, programi velikog obima i veliki investicioni projekti su pripremljeni posebno u sektoru energetike, transporta i turizma, ali oni zahtijevaju značajna ulaganja koja BiH sama ne može priuštiti - istakao je danas na Samitu u Trstu ministar vanjske trgovine i ekonomskih odnosa Mirko Šarović pozivajući najznačajnije investitore da ulažu u Bosnu i Hercegovinu.\nGovoreći na poslovnom forumu čiji je cilj upoznavanje država zapadnog Balkana s mogućim investitorima za velike infrastrukturne projekte, ministar Šarović je predstavio prednosti i mogućnosti za ulaganja u BiH kao što su povoljan geografski položaj i prirodni resursi, duga tradicija industrijske proizvodnje, obrazovana i kvalifikovana radna snaga, plasman bh. proizvoda bez carina, omogućen na tržišta od preko 50 miliona potrošača na osnovu Ugovora o slobodnoj trgovini (CEFTA i EFTA), kao i dodatnih 80 miliona potrošača u okviru Ugovora o slobodnoj trgovini sa Turskom – FTA te najniža stopa PDV-a u regionu.\nMinistar Šarović, skupa sa delegacijom Bosne i Hercegovine, učestvuje na Samitu o zapadnom Balkanu 2017, koji se održava u italijanskom Trstu u okvirima Berlinskog procesa.\nTeme ovogodišnjeg susreta lidera zapadnog Balkana su uspostava zajedničkog balkanskog tržišta, jačanje regionalne saradnje, te unapređenje i proširenje infrastrukture i energetskih usluga regije.\nU popodnevnim satima ministar Šarović održat će radne sastanke sa Carlom Calendom, italijanskim ministrom za ekonomski razvoj i ministrima zapadnog Balkana, saopćeno je iz Ministarstva vanjske trgovine i ekonomskih odnosa BiH.\n#Samit o zapadnom Balkanu


ДОДИК И ПУТИН „ГУРНУЛИ ПРСТ У ОКО“ Западу и муслиманима\nDODIK I PUTIN „GURNULI PRST U OKO“ Zapadu i muslimanima\nPredsednik Republike Srpske Milorad Dodik sastao se danas u Sankt Peterburgu sa ruskim predsednikom Vladimirom Putinom i izjavio da „Rusija snažno podržava Republiku Srpsku i to kroz poštovanje Dejtonskog sporazuma“.\nNavodi se da je Dodik uputio Putinu poziv da poseti Banjaluku, a da je njihov sastanak protekao u atmosferi prijateljstva i razmeni mišljenja o političkoj i ekonomskoj situaciji u Stpskoj, BiH i regionu.\n„Sama činjenica da je do sastanka došlo, u ovakvom danu punom obaveza za Putina, velika je stvar i pokazuje njegov odnos prema Republici Srpskoj“, izjavio je Dodik za RTRS.\nNavodi se da je Dodik pre sastanka održanog na maginama Međunarodnog ekonomskog foruma u Sankt Peterburgu ocenio da Srpska ima „prijatelja u velikoj Ruskoj Federaciji i u imenu njenog predsednika Putina, s kojim se u kontinuitetu godišnje sastaje barem dva puta“.\nDodik se ranije sastao sa gubernatorom Sankt Peterburga Georgijem Poltavčenkom, kog je pozvao da dođe u Banjaluku na političko-privredni skup koji bi trebalo sa bude održan u septembru.\nNato lobistica jelena milić će još jednom doživeti nervni slom.


Vesti, 15.12.2010, 02:54 AM\nAlatka koja se se koristi za izvođenje DDoS napada (vidi u Rečniku: Distributed Denial of Service) u akcijama podrške veb-sajtu WikiLeaks, može dovesti do korisnika koji učestvuje u ovim napadima i otkriti njegov identitet, pokazuje novo istraživanje.\nIstraživači holandskog univerziteta su, proučavajući Low Orbit lon Cannon (LOIC) alatku koju koristi hakerska grupa “Anonimni” za izvođenje DDoS napada ne sakriva IP adresu kompjutera na kojima je instalirana. Ovo može pomoći nadležnima da uđu u trag učesnicima akcija, jednostavnim analiziranjem izvora takvog internet saobraćaja kojeg kompjuteri sa instaliranim LOIC softverom šalju ka napadnutim veb-stranicama, kao što je to bio slučaj sa sajtovima PayPal, Mastercard i Visa.\nLOIC je najpre bio razvijen kao test aplikacija. Program šalje seriju TCP (Transmission Control Protocol), UDP (User Datagram Protocol) i HTTP (Hyper-Text Transfer Protocol) zahteva ka napadnutom hostu. Većina antivirusnih kompanija klasifikovala je LOIC u grupu hakerskih alatki a njihovi antivirusni programi će upozoriti korisnika na prisustvo hakerske alatke na sistemima koje štite.\nNeformalna grupa hakera koji sebe zovu "Anonimni" su se organizovali sa ciljem odbrane WikiLeaksa onda kada su određene organizacije i kompanije rešile da obustave dalju saradnju sa WikiLeaksom kako bi ga izolovali i oslabili. DDoS napadi su bili oružje izbora grupe "Anonimni", između ostalog i zbog toga što je LOIC softver omogućio da i internet korisnici koji ne spadaju u tehnološki napredne i edukovane korisnike računara učestvuju u napadima.\n"Anonimni" koriste modifikovanu verziju alatke koja ima dva moda operacije. Alatka se može kontrolisati ručno, pri čemu metu i način napada određuje korisnik koji pokreće napad sa svog računara. Međutim, alatka se takođe može koristiti i automatski, pri čemu korisnik mora da pokrene program na svom kompjuteru, dopuštajući trećoj strani kontrolu nad programom, kao i korišćenje resursa računara za pokretanje DDoS napada sa daljine. U suštini, automatska opcija omogućava korisnicima da se dobrovoljno pruključe na bot mrežu.\nNapredni internet korisnici mogu izbeći detekciju pokretanjem LOIC alatke pomoću servisa za anonimizaciju koji prikriva IP adresu korisnika, kao što je Tor. Međutim, istraživači su otkrili da LOIC alatka nema ugrađeni mehanizam za prikrivanje IP adrese korisnika. Ovo znači da korisnici koji odluče da učestvuju u akcijama "Anonimnih" moraju da se odreknu pogodnosti koje pruža anonimnost. A to im možeti doneti probleme u budućnosti, pre ili kasnije, kada bude došlo do istrage.\nMeđunarodni zakoni o čuvanju podataka zahtevaju da komercijalni interent provajderi čuvaju podatke o korišćenju interneta najmanje šest meseci. To znači da su i oni koji više ne učestvuju aktivno u napadima, još uvek pod rizikom jer se podaci o onome što su radili u prošlom periodu još uvek čuvaju. Do ovoga trenutka, samo je jedna osoba uhapšena zbog povezanosti sa DDoS napadima koji imaju veze sa odbranom WikiLeaksa. Naime, 9. decembra su holandske vlasti u Hagu uhapsile dečaka starog 16 godina i optužile ga za učešće u anapdima. Još uvek nije poznato da li je dečak, koji je priznao učešće u DDoS napadima u organizaciji "Anonimnih", koristio softver LOIC.


CASE: Vip mobile | odgovornoposlovanje.rs\nPartneri iz poslovnog sektora: Infostud\nPartneri iz neprofitnog sektora: Ministarstvo za spoljnu i unutrašnju trgovinu i telekomunikacije, državni univerziteti u Beogradu, Nišu, Novom Sadu i Kragujevcu zajedno sa njima pripadajućim fakultetima IT, tehničke i ekonomske orijentacije, kao i brojne studentske organizacije.\nPeriod implementacije: 2007 –\nLokacija: Program se realizuje u celoj Srbiji, uz učešće državnih Univerziteta u Beogradu, Novom Sadu, Nišu i Kragujevcu koji imaju svoje organizacione jedinice u svim većim gradovima.\nTema: Budi Vip student je jedan od najvećih dugoročnih projekata društvene odgovornosti u oblasti visokog obrazovanja, a posvećen je razvoju budućih stručnjaka u telekomunikacijama u Srbiji. Program je osmišljen na osnovu istraživanja unutar akademske populacije, koje je pokazalo da studentima nedostaje stručna praksa, praktična primena teorijskih znanja, dikretan uvid u šanse za profesionalni razvoj i dobijanje posla u privrednom sektoru. Istraživanje je pokazalo i da bi, ukoliko nađu domaću kompaniju koja zadovoljava njihova očekivanja, mnogi nastavili svoju karijeru u zemlji umesto da odu u inostranstvo.\nCilj programa je da studentima završnih godina omogući da rade u realnom poslovnom okruženju jedne međunarodne kompanije i da im pomogne u daljoj profesionalnoj orijentaciji. Sve to kroz dvomesečnu, plaćenu letnju praksu, sa mentorima u industriji koja se brzo razvija i postavlja velike izazove pred svoje zaposlene. Studentima se obezbeđuje jedinstvena sinergija teorijskog i praktičnog znanja iz oblasti telekomunikacija i poslovnih funkcija kompanije (prodaja, nabavka, logistika, marketing, finansije i sl.), a zadatak je mentora iz kompanije da prenosu ekspertizu koju Vip mobile poseduje u Srbiji i kao član Telekom Austrija Grupe. Istovremeno, studenti u radno okruženje kompanije donose novu energiju i ideje koje su podsticajne za razmišljanje o novim ponudama ili inoviranju nekih poslovnih procesa.\nCiljevi i aktivnosti: Budi Vip student je kompleksan projekat u potpunosti prilagođen potrebama studentske populacije, a svi partneri u projektu usmereni su na kreiranje programa i aktivnosti koje pružaju sinegiju teorije i prakse, jačaju individalne kompetencije studenata i omogućavaju objektivnu procenu da li je mladi stručnjak zainteresovan da nastavi karijeru u telekomunikacijama.\nProjekat se lansira preko online medija, uz učešće svih partnera u projektu, koji u svojim prostorijama omogućavaju i prezentacije i deljenje promotivnog materijala studentima. Kroz aktivno učešće Vipa, Infostuda, svih fakulteta i studentskih organizacija, kao i uz podršku medija kreira se vidljivost projekta i informiše o uslovima konkursa. Postoje i web sajt projekta, alumni FB strana, a projekat predstavljaju Vip studenti iz ranijih generacija.\nSelekcija kandidata prolazi kroz 3 faze u kojima učestvuju svi partneri u projektu. Studenti prvo na www.jasamvip.rs šalju CV i odgovaraju na tri motivaciona pitanja o sebi i svom shvatanju telekomunikacija. Sledeći korak su direktni intervjui sa užom grupom studenata, a finalni izbor obavlja se pred žirijem koji ocenjuje timski i pojedinačni rad na studiji slučaja iz telekomunikacija.\nTokom letnje prakse u Vipu studenti dobijaju konkretne radne zadatke i mentora koji prati njihovo angažovanje i pruža profesionalno usmeravanje. Ovo mentorstvo se nastavlja i na master studijama ako istraživanja ili teme imaju veze sa Vipovim poslovanjem. Svaka generacija pohađa i tri edukativna seminara iz oblasti poslovnih veština. Na poklon dobijaju i najsavremenije uređaje iz ponude kompanije Notebook i Smart telephone. Letnja praksa je preporuka za učešće na konkursima za radno angažovanje u Vipu i drugim kompanijama.\nPostignuti rezultati: U prethodnih 6 godina, preko 900 talentovanih studentata sa više od 20 fakulteta širom Srbije, sa prosekom ocena iznad 8.5, apliciralo je za stipendiju. Stipendijama je do sada nagrađeno 116 studenata, od kojih je njih 17 dobilo posao u Vipu. Učešće u projektu Budi Vip Student omogućilo je mladim akademcima da se lakše uhvate u koštac sa izazovima koji ih očekuju na konkurentnom tržištu rada, a fakultetima da neophodno teorijsko znanje nadograde praktičnom obukom za svoje studente. Za kompaniju Infostud ovo je način da pomogne mladim stručnjacima da nađu kvalitetnu praksu i kasnije konkurišu za posao.\nVip mobile ovim projektom omogućava najkvalitetnijim studentima da povećaju svoj kapacitet za buduće poslovno angažovanje i da svoju karijere nastave u Srbiji. Za kompaniju je to odličan način da formira kvalitetnu bazu budućih stručnjaka i potencijalnih kandidata za posao.Ovim projektom Vip daje konkretan doprinos smanjenju nezaposlenosti kao najvećeg problema savremene Srbije.\nProjekat svake godine uključuje više od 100 zaposlenih u mentorske aktivnosti sa Vip studentima. U interakciji sa studentima tokom letnje prakse, zaposleni jasno mogu da vide i izmere svoj lični doprinos projektu kroz napredak i razvoj studenata čiji su mentori. S obzirom na angažovanje 20 studenata u svim organizacionim delovima kompanije odnosi u timovima postaju dinamičniji, kvalitetniji i kreativniji.\nIzazovi i naučene lekcije: Jedan od najtežih zadataka svakako je sužavanje liste kandidata, jer se na konkurs prijavljuju izuzetni studenti. Prosečno se godišnje prijavljuje više od 120 učesnika s prosečnom ocenom studiranja iznad 8.5, a u finalnu selekciju ulazi 40 kandidata, da bi titulu Vip studenta ponelo njih 20. Zato se kontinuirano unapređuje sistem evaluacije kandidata po fazama uz angažovanje nezavisnih konsultantskih kuća, članova žirija koje čine i univerzitetski profesori, kao i predstavnika Vipovog sektora Ljudskih resursa i Korporativnih komunikacije. Jedan od praktičnih izazova bio je i izbor odgovarajućih termina za realizaciju početka i svake od faza projekta zbog različitih ispitnih rokova na fakultetima. Do sada je uspostavljanja saradnja sa Ministarstvom za spoljnu i unutrašnju trgovinu i telekomunikacije, dok se u budućnosti očekuje i učešće Ministarstva prosvete i uključivanje državnih univerziteta koji do sada nisu učestvovali u projektu.


Istraga u Kiparskim bankama – Bankar.me\nTag Archives: Istraga u Kiparskim bankama\nDeponenti kiparskih banaka tuže ECB i Evropsku komisiju\nMay 27, 2014 BANKE, SVE VIJESTI, SVIJET 0\nDeponenti kiparskih banaka tužili su Evropsku centralnu banku (ECB) i Evropsku komisiju (EK) zbog toga što su ih stavile “na prvu liniju fronta” u okviru prošlogodišnjeg međunarodnog paketa pomoći za krizom pogođenu mediteransku državu.\nKako je EU "poklonila" kiparske banke Rusima\nKada su Evropska unija i Međunarodni monetarni fond ponudili Kipru zajam od deset milijardi eura, uz uslov da Nikozija pribavi 5,8 milijardi, uglavnom putem oporezivanja štednje građana, činilo se da je to udar na ruski kapital u kiparskim bankama. Danas, kako piše “Deutsche Welle”, Rusi bi od navodno najvećih gubitnika …\nKako je EU “poklonila” kiparske banke Rusima\nKipar pokrenuo krivičnu istragu zbog bankarske krize\nJuly 6, 2013 BANKE, SVE VIJESTI, SVIJET 0\nKiparske vlasti su saopštile danas da će pokrenuti krivičnu istagu u vezi sa izbijanjem ekonomske krize, koja je primorala Kipar da zatraži međunarodni paket pomoći i reorganizuje bankarski sektor. Ovakva akcija je uslijedila nakon što je istražni komitet, koji je imenovan prije tri mjeseca s ciljem pronalaženja razloga odgovornih za …\nRuske banke oslobođene kontrole na Kipru\nFilijala ruske Avtovazbanke na Kipru izuzeta je od primjena mjera za kontrolu kapitala. Ona se našla na spisku stranih banaka ministarstva fianansija Kipra kojima je vraćena “puna sloboda operacija na ostrvu i van njega”, prenio je Itar tas.\nKipar: Istraga o propasti banaka, kontrola kapitala trajaće mjesec dana\nMarch 29, 2013 BANKE, SVE VIJESTI, SVIJET 0\nKipar je u četvrtak pristao da stroga kontrola kapitala ostane na snazi duže nego što se očekivalo jer su se kiparske banke u četvrtak otvorile prvi put nakon što je vlada bila prisiljena prihvatiti strogi EU-ov paket mjera pomoći za izbjegavanje bankrota. Kiprani su u tišini čekali u redovima da …


NSinfo: Novi asflalt, popravka... na Bulevaru, Keju - u Futoškoj, Jevrejskoj, Stražilovskoj...\nNovi asflalt, popravka... na Bulevaru, Keju - u Futoškoj, Jevrejskoj, Stražilovskoj...\nGrađevinske ekipe JKP „Put” uveliko krpe udarne rupe i saniraju oštećenja na kolovozu\nReč je o radovima predviđenim godišnjim planom redovnog održavanja saobraćajnica i na osnovu inspekcijskih naloga u većem broju ulica. Prošle nedelje veći radovi odvijaju se samo u Ulici Miloja Čiplića, koja je zatvorena za saobraćaj od kraja februara.\n– Redovnim radovima je predviđeno uklanjanje kamene kocke, izrada nosećeg sloja od kamenog materijala i postavljanje završnog asfaltnog sloja u dužini od 170 metara, nakon ispitivanja nosivosti nosećeg sloja – kaže za Dnevnik Biljana Ćubić, zadužena za odnose s javnošću u „Putu”. – Kolovozna konstrukcija bila je deformisana i nebezbedna za saobraćaj te su sagledani svi problemi da bi se odredilo u kojoj meri je potrebno zameniti sloj kolovozne konstrukcije. Pošto dinamika izvođenja zavisi od vremenskih uslova, jasno je da kiša ometa radove pa je završetak odložen za početak ove nedelje.\nNa mestima gde radovi ne zahtevaju zatvaranje ulica, apeluje se na vozače da obrate pažnju na postavljenu signalizaciju da ne bi ugrozili ni svoju bezbednost, a ni bezbednost radnika „Puta”.\nKada je u pitanju sanacija kolovoza koji su oštećeni tokom zimskog perioda usled snega i leda, a u okviru godišnjeg plana redovnog održavanja, prioritet imaju ulice na linijama JGSP-a i najfrekventnije ulice s najviše oštećenja. Ne računajući one ulice u kojima će popravka da usledi od 22. marta, radovi se od 6. marta odvijaju na Bulevaru oslobođenja, u Temerinskoj ulici, Koste Šokice, Kosovskoj, od Drumsko-železničkog mosta do Beogradskog keja, Futoškoj, Jevrejskoj, na Bulevaru Mihajla Pupina, ulicama Žarka Zrenjanina, Stražilovskoj, Maksima Gorkog, na Bulevaru Patrijarha Pavla, na uglu Feješ Klare, u Miše Dimitrijevića, Majevičkoj, Maksima Gorkog i na Keju žrtava racije.\n– U Sremskoj Kamenici planirane su sanacije oštećenja na putu za Institut, Paragovačkom putu i u ulicama Majora Tepića i Marka Oreškovića, kao i još nekim deonicama po nalozima inspekcijskih i drugih nadležnih organa – kaže za Dnevnik Biljana Ćubić.\nizvor: dnevnik.rs, foto: ilustracija, jkpput.rs\n... bulevar, centar, kej, Novi Sad, radovi, sremska kamenica, stari grad


GIMNAZIJA Vrnjačka Banja - Nacionalna platforma „Čuvam te“\nNacionalna platforma „Čuvam te“, predstavlja prvu nacionalnu platformu za prevenciju i zaštitu od nasilja u školama u Srbiji, počinje sa radom.\nPod pokroviteljstvom Vlade Republike Srbije i Kabineta premijerke, Nacionalna platforma “Čuvam te” omogućiće sinergiju delovanja resora Ministarstva prosvete, nauke i tehnološkog razvoja, Ministarstva za rad, zapošljavanje, boračka i socijalna pitanja, Ministarstva unutrašnjih poslova, Ministarstva trgovine, turizma i telekomunikacija, Ministarstva za brigu o porodici i demografiju, Ministarstva zdravlja, sindikalnih organizacija koje predstavljaju prosvetne radnike i organizacija civilnog društva. Nacionalna platforma ima za cilj koordinaciju i jačanje intersektorske saradnje svih nadležnih institucija u borbi protiv nasilja. Pored vršnjačkog nasilja koje je u fokusu ove platforme, ona predstavlja i alat koji će pomoći u borbi protiv nasilja prema svim zaposlenima u ustanovama obrazovanja i vaspitanja širom Srbije.\nMinistarstvo prosvete, nauke i tehnološkog razvoja je kontinuirano učestvovalo u procesu izrade platforme i kreiranju sadržaja platforme – informativnog materijala, obuka za učenike, roditelje, zaposlene u ustanovama obrazovanja i vaspitanja. Na Nacionalnoj platformi „Čuvam te“ nalaze se i segmenti koje se odnose na informisanje i edukaciju. U okviru segmenta informisanja mogu se pronaći informacije o oblicima nasilja, prepoznavanju i postupanju u slučajevima nasilja, zlostavljanja i zanemarivanja u skladu sa zvaničnim procedurama nadležnih resora.\nNa platformi će se kontinuirano objavljivati edukativni materijali iz oblasti prevencije i zaštite od nasilja, koje će pripremati saradnici nadležnih ministarstava. Edukativni sadržaji su namenjeni svim roditeljima, nastavnicima i učenicima, dok će učenici srednjih škola samostalno pohađati obuke, učenici osnovnoškolskog uzrasta će obuke pohađati samostalno, ali uz prethodnu saglasnost roditelja ili staratelja, u skladu sa Zakonom o zaštiti podataka o ličnosti.\nTreći deo platforme koji se odnosi na prijavljivanje nasilja je u procesu izrade.\nPozivamo ovom prilikom sve zaposlene, roditelje i učenike da se informišu i pohađaju obuke sa platforme.\nPravilnikom o protokolu postupanja u ustanovi u odgovoru na nasilje, zlostavljanje i zanemarivanje propisane su mere i aktivnosti kojima se u ustanovi stvara sigurno i podsticajno okruženje, neguje atmosfera saradnje, uvažavanja i konstruktivne komunikacije.\nNacionalnoj platformi „Čuvam te“, koja je nastala kako bi se zajedničkim delovanjem, posvećeno i kontinuirano radilo na stvaranju bezbednog i podsticajnog okruženja za rast i razvoj svakog pojedinca školske zajednice, može se pristupiti na domenu: cuvamte.gov.rs.


SKANDALOZNA IZJAVA CRNOGORSKIH NOVINARKI: Lakićevoj je trebalo pucati u glavu, a ne u noge!\nPrema saznanjima Vijesti, jedna od njih je, navodno, u prostorijama redakcije Dnevnih novina, pred više svojih kolega, tvrdila da je “Lakićeva pucala u sebe u dogovoru sa nekim”. Lakićeva je juče, o svemu što je posredno saznala od svojih kolega iz Dnevnih novina, obavestila ...\nPredsednik Vlade Crne Gore Duško Marković rekao je da očekuje brze rezultate u vezi sa napadom na novinarku "Vijesti" Oliveru Lakić i dodao da je istraga o tom slučaju u nadležnosti Tužilaštva. - Ako tih rezultata ne bude, tražićemo one koji će biti u stanju da ih obezbede - ...\nISTRAGA NAPADA NA OLIVERU LAKIĆ: Crnogorska policija ne može da pronađe zrno metka kojim je ranjena (VIDEO)\nNovinarka Vijesti ranjena je 8. maja ispred ulaza zgrade u kojoj živi na Bulevaru Svetog Petra Cetinjskog u Podgorici. Zrno je bitan dokaz koji dokazuje da ispaljen iz konkretnog oružja, koje, ako se eventualno pronađe, predstavlja vezu između njegovog vlasnika ili korisnika i ...\nDUŠKO MARKOVIĆ O RANJAVANJU OLIVERE LAKIĆ: To je krivično delo i na štetu Crne Gore\nDodao je da će, ako izostanu rezultati istrage o napadu na novinarku, tražiti one koji mogu da ih obezbede. "To je težak slučaj, teško kriminalno delo, koje nije samo na štetu Olivere Lakić, već i cele Crne Gore, njene demokratije, političkog sistema.


Rogatički drugoligaš održao godišnju Skupštinu | 058.ba\nSlaviša Vukašinović - 24. decembra 2012.\t058.ba\nIkonić na čelu Mladosti\nROGATICA – Na redovnoj godišnjoj Skupštini FK Mladost za novog predsjednika Upravnog odbora kluba izabran je Milenko Ikonić.\nOsim njega Upravu rogatičkog drugoligaša će sačinjavati Željko Karišik koji će obavljati funkciju potpredsjednika a članovi su Tomislav Puhalac, Branko Vučak, Ljubiša Zeljaja i Danko Cerović dok je za sekretara imenovan Nebojiša Golić.\nSvakako da će nam prevashodni cilj biti da obezbjedimo finansijska sredstva uz ona novčana primanja koja dolaze iz opštinskog budžeta za neomatan rad kluba. Mladost je već godinama stabilan drugoligaš i potrudićemo se da tako bude i u narednom periodu. Poseban akcenat ćemo staviti na rad sa mlađim kategorijama i unaprijeđenje stručnog rada kroz edukaciju kadrova iz sopstvenih redova – rekao je novoizabrani predsjednik Mladosti Milenko Ikonić.\nOznake: FK Mladost, fudbal, Milenko Ikonić


Šampionski pehar ide za Australiju: Ešli Barti – stvarno najbolja na svetu - Adresar Sporta\nHome - Tenis - Šampionski pehar ide za Australiju: Ešli Barti – stvarno najbolja na svetu\nNajbolja na svetu se potvrdila na najvećem testu! Ešli Barti, prva na VTA listi, podigla je šampionski pehar na Vimbldonu i dokazala time da je u ovom trenutku bez premca kada je ženski karavan belog sporta u pitanju.\nPrvi put još od 2012. godine finale Vimbldona se igralo u tri seta. Posle lako dobijenog prvog i brejka prednosti u drugom, činilo se da je Barti na autoputu ka pobedi. Ali, trenutak pada koncentracije probudio je Pliškovu, koja je uspela da se izvuče, dobije drugi set, međutim, u trećem nije imala šansi za dođe do pehara – 6:3, 6:7, 6:3.\nAustralijanka Barti je podigla danas tek drugi grend slem trofej u karijeri, jedini je imala sa Rolan Garosa 2019. godine. Možda bi bila još uspešnija ovog leta da je povreda nije izbacila sa Otvorenog prvenstva Francuske. Mirovanje joj je na kraju dobro došlo, pošto je u Londonu protutnjala do trofeja, izgubivši samo po set u prvom i poslednjem meču.\nPliškova nije uspela da dođe do prvog grend slem pehara. Čehinja, nekadašnja prva na svetskoj listi, kao da je sa velikom tremom izašla na teren, pošto je tek posle tri i po gema osvojila prvi poen u meču! Taj prvi set je ekspresno bacila u vodu, izgubila ga je za 30 minuta igre.\nU drugom setu Barti je propustila priliku da osvoji titulu sa manje truda nego što je morala da uloži na kraju. Na 5:5 je napravila brejk i servirala je za trijumf, ali joj se ruka “skratila” i Pliškova je uzvratila ribrejkom, a u taj-brejku je bila bolja sa 7:4.\nTreći set, koji bi logici stvari trebalo da donese vrhunac meča, nije bio preterano uzbudljiv. Barti je odmah oduzela servis rivalki, povela 3:0 i držala tu prednost do poslednjeg gema, ponovo joj je ruka zadrhtala, dala je Čehinji jednu brejk šansu, koju je Pliškova promašila. Drugu nije dobila…


NIS ulaže 114,5 miliona dinara u bezbednost i digitalizaciju u školama - NIS\n„Važno je da kompanije budu društveno odgovorne i da pokažu da, sem sticanja profita u Republici Srbiji, umeju i da ulože u lokalne sredine i doprinesu kvalitetnijem životu meštana. Zadatak Vlade Republike Srbije nije samo da ljudi imaju ono osnovno, već da kako država ekonomski jača, ljudi to svakog dana i lično osete, da njihova deca imaju bolje škole, da imaju bolje bolnice, puteve, ali i veću bezbednost“\n„Želim da se zahvalim za sve što je ova kompanija uradila i što će tek uraditi, i mogu slobodno da kažem da smo postali partneri. Posebno je važno što NIS uvek pita šta je potrebno i neophodno, kako bi što bolje odgovorili na potrebe zajednice. Ova akcija ima veliki značaj za bezbednost dece, koja nam je prioritet. Što je bolji i stabilniji sistem, veća je mogućnost da sprečimo loše situacije i da učinimo naše škole što bezbednijim“\n„Ova kompanija je u proteklih desetak godina uložila mnogo, i to ne samo u finansijskom smislu, već i sa stanovišta efikasnosti, novih tehnologija i potpuno novog pogleda na biznis i društvenu odgovornost, koju su u svakom segmentu svog poslovanja u prethodnom periodu stavili u prvi plan. Već godinama intenzivno sarađujemo sa NIS-om, prolazimo kroz različite epizode njihovog razvoja i novih projekata, te stoga želim da istaknem da sam pre svega ponosan na odnos koji NIS ima prema ljudima, prema svojim zaposlenima, prema građanima Srbije i prema našoj zemlji“\nZoran Radojičić, gradonačelnik Beograda, rekao je da NIS u okviru programa „Zajednici zajedno“ ulaže u oblasti koje su najznačajnije za sve građane.\n„Što se tiče grada Beograda, u prethodnih 12 godina uloženo je 230 miliona dinara kroz 59 projekata. Saradnja sa NIS-om je sjajan primer odgovornog ponašanja jedne kompanije koja zna da ne možete biti srećni u okolnostima gde svi ljudi nisu zadovoljni i ovim ulaganjem oni daju svoj doprinos tom cilju“\nDanašnja svečanost ujedno označava i početak ovogodišnjeg konkursa u okviru programa „Zajednici zajedno“. O izboru projekata koji će biti podržani odlučivaće Komisija sastavljena od predstavnika Ministarstva unutrašnjih poslova, Ministarstva prosvete, nauke i tehnološkog razvoja Republike Srbije, lokalne zajednice i kompanije NIS. Svi uslovi i propozicije javnog konkursa „Zajednici zajedno“ objavljeni su na sajtu www.nis.rs/zajednici-zajedno, a rezultati konkursa biće objavljeni do 22. aprila 2020. godine.\n25.02.2020 1793 pregleda


Ruska vojska dobila naređenje da napreduje u svim pravcima - mojKontakt portal - Radio Televizija Kontakt\nRuska vojska dobila naređenje da napreduje u svim pravcima\nRuskoj vojsci izdato je naređenje da krenu naprijed u svim pravcima, nakon što je Ukrajina odbila pregovore, saopštio je danas portparol ruskog Ministarstva odbrane Igor Konašenkov.\n“Svim jedinicama ruske vojske danas je naređeno da krenu naprijed u svim pravcima u skladu sa planom operacije, nakon što je Ukrajina odbila da učestvuje u pregovaračkom procesu”, rekao je Konašenkov na brifingu za novinare.\nRanije danas portparol Kremlja Dmitrij Peskov rekao je da je ukrajinska strana odbila pregovore sa Rusijom, zbog čega je predsjednik Rusije Vladimir Putin izdao naređenje vojsci da nastavi operacije, iako je u petak naredio obustavljanje napredovanja. Ukrajina je kasnije danas demantovala sugestije da odbija da pregovara o prekidu vatre sa Rusijom, ali i navela da nije spremna da prihvati ultimatume ili neprihvatljive uslove.\nMihail Podoljak, savjetnik u kancelariji ukrajinskog predsjednika Volodimira Zelenskog, rekao je za Rojters da je Ukrajina pripremila pregovaračku poziciju, ali se suočila sa neodgovarajućim pregovaračkim uslovima iz Rusije, javlja Tanjug.\nUkrajina demantovala da odbija pregovore sa Rusijom\nDodik: BiH ima propalu spoljnu politiku koju kreira i sprovodi SDA


Abe: Do kraja mandata želim da sa Rusijom potpišem mirovni sporazum - Sputnjik Srbija\nAbe: Do kraja mandata želim da sa Rusijom potpišem mirovni sporazum\n17:23 21.07.2019 Preuzmite kraći link\nPremijer Japana Šinzo Abe izjavio je da sa Rusijom namerava da potpiše mirovni sporazum do kraja 2021. godine, kada mu ističe mandat.\n„Želeo bih da napravimo pomak po pitanju potpisivanja mirovnog sporazuma sa Rusijom, i to za vreme trajanja mog mandata“, rekao je on u intervjuu za televiziju „NHK“.\nMandat Abeu ističe 2021. godine, a kako je još ranije izjavio — ne namerava da se ponovo kandiduje za premijera Japana.\nMediji podsećaju da, uprkos najavama Abea — njegova partija i dalje drži vodeće mesto na anketama.\nRusija i Japan nemaju potpisan mirovni sporazum još od Drugog svetskog rata, i to zbog teritorijalnog spora oko Kurilskih ostrva.\nStav Moskve je da su južna Kurilska ostrva, koja su ušla u sastav Sovjetskog saveza nakon Drugog svetskog rata — suverena teritorija Rusije, iako Japan to ne priznaje, već želi da mu ostrva Habomai i Šikotan budu vraćena.


Pravosnažna presuda Radovanu Karadžiću 20. marta - Društvo - Dnevni list Danas\nPočetna » Društvo » Pravosnažna presuda Radovanu Karadžiću 20. marta\nMeđunarodni sud u Hagu izreći će 20. marta pravosnažnu presudu bivšem predsedniku Republike Srpske Radovanu Karadžiću, koga je Haški tribunal 2016. nepravosnažno osudio na 40 godina zatvora zbog genocida i zločina protiv čovečnosti u BiH.\n0Piše: Beta 18. marta 2019. 10.41\nPresudom je utvrđeno da su zločini za koje je Karadžić osudjen bili počinjeni u okviru sveobuhvatnog udruženog zločinačkog poduhvata čiji je cilj bilo „trajno uklanjanje, putem zločina, Muslimana i Hrvata sa teritorija širom BiH, koje su srpski lideri proglasili svojim“.\nOdbrana je u žalbi tražila da „nepravična“ presuda bude poništena zbog niza proceduralnih i faktičkih grešaka i da Karadžić bude oslobodjen ili da mu bude ponovo suđeno.\nKaradžić je, tokom rasprave o žalbama u aprilu 2018, „mitom“ nazvao nalaz iz presude da je bio protagonista udruženog zločinačkog poduhvata trajnog progona Muslimana i Hrvata.\nTvrdio da „nema dokaza za optužbe o nameri da se sprovede etničko čišćenje“.\nKaradžić je tvrdio da je „u Sarajevu za 1.400 dana uličnih borbi i rata“ bilo manje žrtava nego što bi bilo da je grad zaista bio podvrgnut teroru.\n„Poginulo je oko 6.000 muslimanskih boraca i vrlo malo civila, kao i 4.000-5000 Srba…Srbi su se samo branili, a Muslimani izazivali incidente i optuživali Srbe da bi dobili stranu intervenciju“, tvrdio je Karadžić.\nKaradžićev branilac Piter Robinson (Peter) rekao je da „ni jedan-jedini od dokument ne potvrđuje da je Karadžić naredio streljanje“ u Srebrenici. Karadžić je osudjen za genocid koji nije počinio i zato tražimo da presudu ukinete, kazao je Robinson.\nTužioci su tražili da Karadžićeva žalba bude odbačena, a većina nalaza iz prvostepene presude potvrđena.\nU svojoj žalbi, tužioci su, međutim, tvrdili da je prvostepeno veće pogrešilo kada je Karadžića oslobodilo optužbe za genocid u još sedam bosanskih opština – Prijedoru, Sanskom Mostu, Ključu, Zvorniku, Vlasenici, Foči i Bratuncu.\nKaradžićeva odbrana zatažila je da sud žalbu tužilaca odbaci, naglašavajući da niko pred Haškim tribunalom nije bio osudjem za genocid u tim opštinama,\nKaradžić je u sudskom pritvoru u Sheveningenu (Scheveningen) od 30. jula 2008. Vlasti Srbije uhapsile su Karadžića, kako su saopštile 21. jula te godine u Beogradu. Karadžićevi advokati tvrdili su, međutim, da je on bio uhapšen 18. jula i da je tri dana držan na nepoznatom mestu.\nHaški Tribunal, presuda, Radovan KaradžićHag/Beograd\nRedigovana presuda Radovanu Karadžiću


Metalurg i Vardar humanitarno za Srbiju i BIH! – Balkan-Handball.com\nHome / Balkan / Metalurg i Vardar humanitarno za Srbiju i BIH!\nMetalurg i Vardar humanitarno za Srbiju i BIH!\nPoslednja izmena: 21/05/2014\nAkciji prikupljanja humanitarne pomoći za žrtve katastrofalnih poplava u Srbiji i Bosni i Hercegovini, priključili su se i najveći makedonski klubovi – RK Metalurg i RK Vardar. U četvrtak će se na „Autokomandi“ sav prihod od ulaznica za mečeve Metalurga i Zomimaka, odnosno, Metalurg Juniora i Proleta 62, uplatiti u te svrhe. Cena karte je 100 denara (1.6 eura), a pomoć će biti prikupljana i na humanitarnom štandu u dvorani, gde će svi navijači Metalurga i građani Skoplja moći da donesu preko potrebne stvari.\nIgrači i igračice RK Vardar, kupili su karte za humanitarni koncert koji će se ovih dana održati u Skoplju, a aktivni su bili i u prikupljanju prvog kontigenta pomoći koji je krenuo za ugrožena područja proteklog vikenda.\n← Prethodni članak POSLE 57 GODINA ISPALI IZ LIGE: Rastko Stefanović na kormilu Ivrija\nNaredni članak → Našičani blizu šeste vicešampionske titule i SEHA\n21/05/2014 at 13:35\nNe go potcenuvajte srceto na sampionot 🙂\n22/05/2014 at 02:27\nSite Makedonski sportisti se priklucija vo kampanjata https://www.facebook.com/media/set/?set=a.875020999190466.1073741870.165087363517170&type=1


Istraživanje CCI-a: U Bihaću se najlošije živi – inmedia.ba\nIstraživanje CCI-a: U Bihaću se najlošije živi\n0 3 Oktobra, 2013 09:21\nPrema istraživanju Centara civilnih inicijativa, od 14 analiziranih općina i gradova, Bišćani su najnezadovoljniji kvalitetom života. O ovome su građane Bihaća obavijestili aktivisti CCI-ja, koji su postavili štand u ovom gradu, a povodom Sedmice građanskog učešća.\nPrema riječima projektne koordinatorice CCI-ja Ane Lučić, anketa provedena među stanovnicima grada Bihaća pokazala je da su prosječni prihodi domaćinstva oko 750 KM, čak 42 posto stanovništva je na granici siromaštva, a 82 posto anketiranih odgovorilo je da ima problema da s primanjima izdrži do kraja mjeseca. Međutim, Bišćani su, ipak, savjesne platiše komunalnih usluga – 66 posto anketiranih redovno plaća račune.\n– Intenzivnim praćenjem rada lokalnih organa vlasti pokazalo se i da je Općina Bihać u 2012. godini imala procentualno najveće izdvajanje iz budžeta za plaće i naknade zaposlenih u administraciji – više od 28 posto – kaže Lučić.\nNa uličnoj akciji u Bihaću također je građanima data mogućnost da pismeno ukažu na ono čime bi se, prema njihovom mišljenju, trebala baviti lokalna uprava kako bi poboljšala kvalitet života građana.\nUlični štand je jedna u nizu aktivnosti Centara civilnih inicijativa u sklopu projekta „Lokalna uprava za kvalitet života građana – faza 2” koji finansira Evropska unija, a proveden je u 14 bh. gradova.\n750 KM iznose prosječni prihodi domaćinstva u Bihaću\n82 posto anketiranih ima problema da s primanjima izdrži do kraja mjeseca\n2. Međunarodni kozarski MTB maraton “Stazama pobjede”\nJutro iz sunčane Sane


Loznica šampion preduzetništa u prvom polugodištu -\nLoznica šampion preduzetništa u prvom polugodištu\nJoš jedno, u nizu priznanja, za vredne rezultate koji predstavljaju grad Loznicu siglo je danas iz Nacionalne alijanse za ekonomski razvoj. Prema podacima Poreske uprave i Agencije za privredne registre saopštenim za period od 1. januara do 30. juna ove godine grad Loznica je šampion preduzetništva u prvom polugodištu. Nalazi se na prvom mestu u kategoriji velikih lokalnih samouprava koje su rangirane prema uspesima kroz podsticaje poslovanja. Iza Loznice su beogradska opština Stari Grad i rasinska – Trstenik.\n– Taj rezultat je naročito značajan jer je ostvaren u kriznom periodu epidemije KOVID 19, kada je ekonomski oporavak bio u direktnoj vezi sa sposobnošću gradova i opština da se sačuva postojeća privredna aktivnost, podstiče preduzetništvo i samozapošljavanje, navodi se u dopisu koji je stigao u Kabinet gradonačelnika Loznice Vidoja Petrovića.\n-Takmičenje pod nazivom Šampioni preduzetništva 2020. predstavlja deo nacionalnog programa za borbu protiv sive ekonomije. Partnerski ga organizuju NALED, Republički sekretarijat za javne politike pod pokroviteljstvom Vlade Republike Srbije uz podršku projekta Nemačke razvojne saradnje za reformu javnih finansija.\nPrevious BOKS: Danas titula ili majstorica, Loznica želi tron\nNext Ruska legija dobila Loznicu 8:6, Veletić demolirao Rusa (video)


ČEKAJUĆI ZAŠTITU UZBUNJIVAČA\nDatum kreiranja: četvrtak, 07 avgust 2014\nI posle više konsultacija zaštitnika građana s vrhom Ministarstva pravde, izvršna vlast je ostala pri tome da zaštitniku ne treba davati nove dužnosti i ovlašćenja, već da će za potpunu i brzu zaštitu uzbunjivača biti dovoljan sud, piše ombudsman Saša Janković, a objavljuje „Politika“.\nZaštita uzbunjivača – ljudi koji prijave ozbiljnu nezakonitost ili nepravilnost na štetu javnog interesa, zbog čega im preti odmazda, jedan je od nespornih uslova da se ozbiljnije uhvatimo u koštac s kriminalom, zloupotrebama i javašlukom. To je i opšte mesto u svim govorima o borbi protiv korupcije – „zaštitićemo uzbunjivače!” Donošenje propisa kojim bi ta zaštita bila zaista uspostavljena, međutim, ozbiljno i zabrinjavajuće kasni, uprkos mnoštvu najava i (prekršenih) rokova.\nRadna grupa koju je osnovao poverenik za slobodan pristup informacijama od javnog značaja i zaštitu podataka o ličnosti Rodoljub Šabić pre više od godinu dana sačinila je Model zakona, koji je predviđao robustnu zaštitu uzbunjivača od odmazde pred dva organa – sudom i zaštitnikom građana (republičkim ombudsmanom). Zaštitnik građana trebalo je da pruži privremenu zaštitu uzbunjivaču, dok sud ne donese konačnu odluku i kazni zbog učinjene odmazde nad njim ili njom. U momentu kada je model načinjen, takva dvostrana i stepenovana zaštita bila je novi koncept, čak i za Evropsku uniju. Njene zemlje članice u ovom momentu se oslanjaju na zaštitu uzbunjivača pred sudom ali ni izbliza nisu zadovoljne njenom delotvornošću, brzinom i rezultatima, sem delimično u slučaju Velike Britanije.\nPoverenik je Model zakona uručio nadležnom Ministarstvu pravde, koje je osnovalo sopstvenu radnu grupu sa zadatkom da, polazeći od modela, utvrdi predlog zakona za vladu i, konačno Narodnu skupštinu. Međutim, radeći na modelu, stručnjaci koje je okupilo Ministarstvo pravde zaključili su da je uloga zaštitnika građana suvišna i da je za zaštitu uzbunjivača dovoljan, da mora i može da je autoritativno obezbedi – samo sud.\nTakvom konceptu s apstraktnog nivoa nema zamerke – sud zaista već ima sva potrebna ovlašćenja. Međutim, autori prvobitnog modela pošli su od činjenice koja je poznata svakom građaninu – sudovi u Srbiji nisu dovoljno brzi i delotvorni, a zaštita uzbunjivača prioritet je ne samo za uzbunjivača o kojem je reč, već i za društvo. Zato su i smatrali da bi za uspeh, pored suda, trebalo angažovati još jedan državni organ, čiji je rad manje u vezi s formom, a više rukovođen efikasnošću zaštite. A jedini koji može da se meša „u skoro sve”, baš kao i sud, i kome Ustav daje kontrolna ovlašćenja sa zadatkom da „štiti” građane od kršenja njihovih prava (a uzbunjivači su pre svega – građani) jeste – zaštitnik građana. Smatrali su i da, ako je zaštita uzbunjivača već u javnom interesu, treba obezbediti da se ona ostvaruje ne samo po privatnoj tužbi, već i radom državnog organa kome se ne plaća taksa i koji je slobodan da ceni ima li mesta njegovom angažovanju u zaštiti ne samo privatnog, već i javnog interesa!\nIpak, i posle više konsultacija zaštitnika građana s vrhom ministarstva, izvršna vlast ostala je pri tome da mu ne treba davati nove dužnosti i ovlašćenja, već da će za potpunu i brzu zaštitu uzbunjivača biti dovoljan sud.\nPovereniku, Zaštitniku građana i ostalima iz prvobitne radne grupe ostalo je samo da izraze neslaganje s takvom procenom, ali i da požele uspeh konceptu ministarstva, nadajući se da će život pokazati da su njihove sumnje bile preterane.\nIpak, u Evropi se brzo čulo za model dvostruke zaštite uzbunjivača koji je nastao u Srbiji, i to zahvaljujući tome što je rad poverenikove radne grupe finansiran sredstvima dve evropske i jedne prekookeanske države, više zbog toga što su pri njegovoj izradi konsultovani stručnjaci širom sveta, a najviše jer je ombudsman Srbije o novim rešenjima prvo razgovarao s evropskim koleginicama i kolegama, svestan značaja, ali i rizika po sopstvenu instituciju od iskoraka o kome razmišlja.\nTaj iskorak Srbija neće načiniti, ali ideja polako dobija eho u Evropi. Doskorašnji zvaničnik Evropske komisije Mose Apelblat nedavno je objavio blog pod naslovom „Evropski ombudsman unije treba da štiti uzbunjivače u Evropskoj uniji” (http://goo.gl/VzPDpw). U tom tekstu on predlaže novu ulogu za ombudsmana Evropske unije, pozivajući se na ideju o kojoj se „raspravlja u mreži ombudsmana u zemljama kandidatima za pristup”. Raspravu na koju se Apelblat poziva započeo je ombudsman Srbije na sastancima koje su organizovali Evropska komisija i Savet za regionalnu saradnju. Posle toga u Holandiji je rasprava o potencijalnoj ulozi ombudsmana u zaštiti uzbunjivača ušla u parlament. U Srbiji, gde je ideja nastala – očigledno neće.\nOstaje nam svima da se nadamo da pristup Ministarstva pravde može da obezbedi željene rezultate, odnosno da će sudovi u ovoj stvari biti dovoljni, brzi i efikasni za primer, pošto smo odustali od toga da primer damo novim, savremenim pristupom i da u rešavanju univerzalno značajnog problema pokušamo da prednjačimo u Evropi.


SAOPŠTENJE: Održan Panel direktora poreskih uprava regiona na Samitu u Bečićima\nDatum objave: 15.06.2018 14:00 | Autor: Poreska uprava - M.V.\nSamit guvernera centralnih banaka, ministara finansija i direktora poreskih uprava regiona, organizovan od strane nedjeljnika NIN, počeo je danas u Bečićima.\nSamit tradicionalno okuplja rukovodioce institucija zaduženih za upravljanje javnim finansijama i pruža priliku da se razmijene iskustva i nađu rješenja za probleme s kojima se suočavaju sve zemlje regiona.\nNakon panela ministara finansija, poseban panel bio je posvećen poreskim upravama, imajući u vidu značaj koje iste imaju za obezbjeđenju budžetskih prihoda, a samim tim i cjelokupne ekonomske održivosti.\nOtvarajući panel posvećenim poreskim upravama kojim i predsjedava, direktor Poreske uprave Crne Gore Miomir M. Mugoša predstavio je rezultate PU Crne Gore u sprovođenju sveobuhvatne reforme tokom prethodne dvije godine i implikacije koju ista ima na uspješnost u realizaciji osnovnih funkcija našeg organa. Osvrnuo se na strateške ciljeve PUCG definisane na osnovu prepoznatih potreba i preporuka međunarodnih eksperata koji budno prate i usmjeravaju rad i razvoj poreskog organa.\nKazao je i da se poreske uprave regiona suočavaju sa istim izazovima koji proističu iz minulog tranzicionog perioda, zbog čega je i primarmo započeta reforma i na kojoj su već vidljivi rezultati.\n“To podrazumijeva smanjenje poreskog duga, efikasnije i sinergijsko djelovanje inspekcijskih službi u suzbijanju sive ekonomije i aktivnosti na obezbjeđivanju stabilnije i kvalitetnije baze podataka i IT Sistema.\nUzajamna regionalna saradnja nam je neophodna radi razmjene iskustava na putu reforme, ali i činjenice da jedino zajedničkim djelovanjem možemo doprinijeti jačanju poslovnog ambijenta i sveobuhvatnog rejtinga koji naš region ima kako na političkom, tako i na investicionom ekonomskom planu.\nSaradnja je neophodna, ne samo sa aspekta obavljanja osnovnih funkcija poreskih uprava, već i radi definisanja strateških ciljeva, usvajanja najbolje međunarodne prakse i ispunjavanja obaveza koje proističu iz budućeg članstva u EU.”\nRukovodioci poreskih uprava regiona tokom panela razmatrali su pitanja naplate poreskih prihoda, borbe protiv sive ekonomije, jačanja proaktivnog pristupa prema poreskim obveznicima, zahtjeva na putu pristupanja EU, te potrebe za regionalnom saradnjom u borbi protiv poreskih utaja.\nPanel guvernera centralnih banaka biće organizovan sjutra, kada će Samit biti završen.\nNedjeljnik NIN, uz institucionalno pokroviteljstvo Centralne banke (CBCG), Ministarstva finansija i PU organizuje Samit već sedmi put, a glavna tema ovogodišnjeg događaja je Finansijska i monetarna stabilnost regiona deset godina od početka globalne ekonomske krize.


Keba peva u Pukovcu za Srpsku Novu godinu - Topličke Vesti Document\nKeba peva u Pukovcu za Srpsku Novu godinu\nDrugi pišu10. januara 2022.\nDOLJEVAC/PUKOVAC- Javna biblioteka Doljevac i ove godine organizuje tradicionalni doček Srpske Nove godine u Pukovcu, a pokrovitelj je opština Doljevac. Program će se održati 13.januara 2022.godine na platou ispred Doma kulture u Pukovcu sa početkom od 21čas.\nPoznati srpski pop-folk pevač Dragan Kojić – Keba zabavljaće sve prisutne od 22 časa pa do ponoći.\nJavna biblioteka Doljevac najavljuje i podelu paketića za decu u toku večeri, a pripremaće se pljeskavice za svakog posetioca, kuvana rakija i vino, a tačno u ponoć biće organizovan vatromet. Organizator poziva sve građane opštine Doljevac da zajedno dočekaju Srpsku Novu godinu u Pukovcu uz druženje i bogat zabavni program.\nJavna biblioteka u duhu tradicije za sve posetioce obezbeđuje posluženja poput roštilja, grejanu rakiju ili čaj, a svake godine bude podeljeno oko 500 novogodišnjih paketića za najmlađe posetioce.\n(Izvor Radio Koprijan)\n10. januara 2022. u 12:50\nI u Blacu ce da bude organizacija\n10. januara 2022. u 14:32\nKebo na niske si grane pao.\n10. januara 2022. u 18:30\nVrbovcani se nadaju\nDzigolj Siti kaže:\n11. januara 2022. u 11:51\nVala kako peva i nije osim za satru 😉\nDzigolj 2 kaže:\n11. januara 2022. u 12:30\nTi si opasan analiticar i poznajes probleme,ti i ne znas sta je koncert.


Barton: Rešenje za Kosovo u skladu sa međunarodnim principima\nMogućnost da Sjedinjene Američke Države jednostrano priznaju nezavisnost Kosova bila bi užasna ideja, ocenio je danas američki kongresmen Den Barton. U autorskom tekstu u "Vašington tajmsu", on je istakao da rešenje za Kosovo mora biti u "skladu sa prihvaćenim međunarodnim principima".\n"Naša politika je u suprotnosti sa međunarodnim pravom i stvoriće opasan presedan. Ništa ne ukazuje da bi nezavisno Kosovo mogo biti održiva država, bilo politički ili ekonomski", naveo je Barton.\nOn je ocenio da bi nezavisnošću Kosova mogli biti rasplamsani i etnički sukobi u susednim regionima kojima dominiraju Albanci u Srbiji, Crnoj Gori, Makedoniji, pa čak i u Grčkoj.\n"Nametnuto odvajanje Kosova od Srbije nanelo bi možda najveću štetu time što bi na taj način bila poslata poruka drugim nemirnim regionima, ne samo na Balkanu, da se državne granice mogu razgrabiti", kazao je Barton.\nPrema njegovim rečima, američki odnosi sa Srbijom znatno će biti oštećeni ukoliko Vašington nastavi da insistira na nezavisnosti Kosova.\n"Nametnuto odvajanje Kosova, udaljilo bi Srbe od Evrope što bi imalo nesagledive posledice. Nemetnuto rešenje za Kosovo vratilo bi region deset godina unazad", smatra američki kongresmen.\nBarton je kazao da održivo rešenje za Kosovo mora biti rezultat pregovora između Srbije i kosovskih Albanaca.\n"Rešenje mora biti u skladu sa prihvaćenim međunarodnim principima, uključujući i garancije o teritorijalnim integritetu država, kao i o ljudskim pravima i samoopredjeljenju", istakao je Barton on.\nOn je dodao da međunarodna zajednica "niti sme nametati rešenje bilo kojoj od strana, niti se savijati pred pretnjama nasiljem jedne od strana ukoliko njeni zahtevi nisu ispunjeni".\nSuroi: Nećemo pregovarati o podjeli Kosova\nPredsednik reformističke partije ORA i član pregovaračkog tima Kosova Veton Suroi odbacio je bilo kakvu mogućnost za podelu Kosova ili razmenu teritorija.\n"Nijedan predstavnik Kosova ne sme ni kao hipotezu pomenuti podelu Kosova ili razmenu teritorija. Ako se u pregovorima pojavi ova alternativa, mi ćemo napustiti pregovarački sto", kazao je Suroi.\nLider ORA je istakao da je nezavisnost Kosova nezaobilazna.\n"Naredni period moramo koristiti za uspostavljanje reda i mira, pripremu ustava i drugih državnih elemenata. Sve to moramo završiti do 10. decembra", rekao je Suroi.\nBranislav Ristivojević: Uskoro tim za pregovore o Kosovu\nPortparol Demokratske stranke Srbije Branislav Ristivojević rekao je da će novi pregovarački tim za Kosovo biti formiran u najskorije vreme.\n"Očekujemo da nam pregovaračka trojka odgovori na pitanje kakav će biti format pregovora, a spram njega će biti koncipiran i pregovarački tim", rekao je on na konferenciji za novinare.\nRistivojević je ponovio da NATO pokušava da stvori vojnu državu na Kosovu i Meohiji, koja ne bi bila podvrgnuta bilo kakvoj civilnoj kontroli. On je istakao da bi svi trebalo da se suočimo sa činjenicom, poput one da nas je NATO "divljački bombardovao 78 dana 1999. godine", da je planom Martija Ahtisarija predviđeno stvaranje vojne države na Kosovu i da se vojska severnoatlantske alijanse "sada nalazi na teritoriji naše južne pokrajine".\nUkazavši da nijednim članom Ahtisarijevog plana nije ograničeno trajanje vojne misije na Kosovu, Ristivojević je ocenio da se sada, prvi put u istoriji, dešava da jedna vojna sila pokušava da napravi državu. On je rekao da je Ahtisarijev plan mrtav i da bi se sada trebalo u potpunosti posvetiti pregovorima, kako bi se našlo trajno, pravedno rešenje, u skladu s Poveljom Ujedinjenih nacija.


Izbori: Počela obuka 500 instruktora\nIzvor: Radio Televizija Vojvodine, 13.Dec.2019, 10:41\nPredsednik Republičke izborne komisije (RIK) Vladimir Dimitrijević izjavio je danas da je počela obuka 500 instruktora koji će sprovesti kompletnu obuku stalnog sastava biračkih odbora koji učestvuju u izbornom procesu. "Na taj način ćemo podići nivo znanja i veština koje su neophodne da bi se stroge izborne procedure sprovele na izborni dan", rekao je Dimitrijević za RTS.\nDimitrijević je naglasio da je cilj obučiti kompletan sastav biračkih odbora, kako podnosioci >> Pročitaj celu vest na sajtu Radio Televizija Vojvodine << lista ne bi imali sumnju u validnost i sam rezultat izbora, kao i da je ideja da bude obučeno 300.000 ljudi. On je objasnio da će članovi biračkih odbora biti u obavezi da sprovode mere koje je Komisija donela.\n"Te mere se najpre odnose na apsolutnu javnost u svakoj fazi izbornog postupka. Prvenstveno se odnosi na takozvane domaće i strane posmatrače koji će moći da prisustvuju, kako radu RIK, tako i radu radnih tela RIK i biračkih odbora, u svakoj fazi izbornog postupka i na svakom izbornom mestu", kazao je Dimitrijević.\nIstiče da će prvi put na predstojećim izborima biti omogućeno skeniranje svih zapisnika sa oko 8.500 biračkih mesta koji će se automatski prosleđivati na internet stranicu RIK, tako da će javnost u svakom momentu imati uvid šta se dešava.\n"Svaki birač će imati pravo da nakon završetka glasanja proveri da li je evidentirano da je glasao ili ne", istakao je Dimitrijević. On je rekao da su sve akte koje je RIK doneo u potpunosti podržali OEBS i udruženja koja se bave izbornim procesom, kao i osobe sa invaliditetom. Dimitrijević je naglasio da zakonom nije dozvoljeno da bilo ko, a posebno podnosioci izbornih lista, utiču na rad Komisije koji je apsolutno nezavistan organ.\n"Nemile scene koje su se dešavale na proteklim izbornim ciklusima nećemo dozvoliti i lično ću poraditi na tome da zaštitimo autoritet i integritet RIK", rekao je Dimitrijević.\nRTS: Počela treća runda međustranačkog dijaloga\nRTS: Šta radi RIK da bi izbori bili regularniji\nDanas: Dimitrijević (RIK): Sumnja u regularnost izbora će biti otklonjena obukom biračkog odbora\n011vodič.com: Treća runda dijaloga sa evroparlamentarcima: Savez za Srbiju i “1 od 5 miliona” razgovarali sinoć odvojeno


U najavi, patuljaste pudlice, - Mali oglasi Kućni ljubimci\nMali oglas: U najavi, patuljaste pudlice,...\nU najavi, patuljaste pudlice, rodjene drugug Oktobra. Otac 5x sampion, prilazem sliku i od majke. Bice ociscenje od parazita, vakcinisane, lepo odnegovane. Za iskrene ljubitelje ovih divnih ljubimaca.\nIdentifikacioni broj oglasa: - 20111026110215\nLink oglasa: http://www.inter.rs/mali-oglasi/20111026110215\t/\nSlični mali oglasi - sampion, prilazem, sliku, oktobra, najavi, patuljaste, pudlice\nNatasa Vujic: Rotvajler odgajivacnica "vom Hause Nadja" prodaje stenad. Otac stenadi Dux Crni Vitez mladi i zreli sampion Yugoslavije, kandidat za internacionalnog sampiona.Majka Sofija "vom Hause Nadja", cerka Internacionalnog sampiona Amosa.Moguca dostava.


PORODIČNI ZAKON: Zanemarivanje podrazumeva propust roditelja da obezbede razvoj dece u segmentima kao što su zdravlje, obrazovanje, vaspitanje, emocionalni razvoj dece, podrazumeva propust roditelja da obezbede bezbednost i sigurnost deteta, kao i dobre uslove života. Centar za socijalni rad je nadležna institucija koja procenjuje da li roditelji zanemaruju dete i ukoliko roditelji u dužem vremenskom periodu zanemaruju jednu ili više potreba dece onda se može govoriti o zanemarivanju\nVest o majci koja je u automobilu ostavila šestomesečnu bebu, proteklih dana izazvala je oprečne reakcije – od osude do opravdanja. Direktorka Prihvatilišta za urgentno zbrinjavanje zlostavljane dece Ivana Milosavljević kaže da zakon nalaže da deca predškolskog uzrasta moraju biti pod stalnim nadzorom odrasle osobe, ali da roditelji sami procenjuju da li mogu da ostave dete na pet minuta. Istakla je da je neophodno uskladiti osnovnoškolski uzrast dece sa radnim vremenom roditelja, kako bi se izbegle situacije da deca ostaju sama.\nMilosavljevićeva je istakla da postoje kriterijumi kada je u pitanju zanemarivanje dece.\n"Mi imamo da nam deca osnovnoškolskog uzrasta dolaze iz škole u pola osam uveče, vraćaju se nekada sama, roditelji se na razne načine snalaze, često zovu decu i proveravaju", dodala je Milosavljevićeva.


“Nedostaje nam puno igrača, ovo je totalno neka druga ekipa u odnosu na prethodne mečeve. Finci imaju odličnu ekipu, igraju fantastično posljednjih osam-devet godina. Gubili smo od njih i kada smo imali mnogo bolju ekipu nego sada. Imaju jednog od najboljih bekova u Evropi, veoma su disciplinirani, uvijek daju maksimum, imaju dobre šutere i igraju timsku košarku. Njima je ova utakmica veoma bitna, treba im pobjeda da idu na SP. Ovo je odlično iskustvo za ove mlade momke, imaju šansu da igraju protiv odlične reprezentacije” – kazao je Bosnić na pres-konferenciji u Zenici, prenosi “Avaz.ba“.\nBašić poražen u 2. kolu kvalifikacija za Roland...


Javno - istrazivanja - Aleksandar Obradović iz zatvora: Ganula me podrška građana\nAleksandar Obradović iz zatvora: Ganula me podrška građana\nUhapšeni radnik Krušika bio je vidno potresen kada je saznao da su građani stali u njegovu odbranu, kažu članovi njegove porodice\n„Aleksandar nije znao da je vest o njegovom hapšenju, između dve posete porodice i advokata, stigla do medija. Nije znao da su se u znak protesta zbog njegovog hapšenja, ispred zatvora sinoć okupili građani. Do njega u zatvorskoj ćeliji, glasovi građana nisu doprli“, kažu za BIRN članovi njegove porodice.\nTokom posete u Centralnom zatvoru, na koju članovi porodice imaju pravo tri puta mesečno, Aleksandru su prenete informacije o zbivanjima izvan zatvorskih zidina.\nKada je čuo šta su poslednjih dana mediji o njegovom hapšenju pisali, kako je burnu reakciju to izazvalo i koliku podršku od građana dobija, bio je vidno potresen. Sve te informacije je doživeo vrlo emotivno, jer nije očekivao toliko interesovanje javnosti i toliku podršku, koja mu veoma mnogo znači, saznaje BIRN od članova porodice.\nInače, Apelacioni sud ukinuo je danas odluku o zatvorskom pritvoru koju je radniku Krušika Aleksandru Obradoviću odredio Viši sud u Beogradu, saznaje BIRN.\nPortparolka Apelacionog Suda Mirjana Piljić kaže za BIRN da je tim rešenjem odluka vraćena Višem sudu na ponovno odlučivanje.\n„U zatvorskim predmetima mora brzo da se odlučuje pa očekuje da će Viši sud takođe brzo doneti svoju odluku“, kaže Piljić.\nOdluka je ukinuta zbog bitnih povreda odredaba krivičnog postupka, kaže portparolka.\nInače, u Apelacioni sud u Beogradu žalba Obradovićevog dosadašnjeg advokata Ljubisava Dobrosavljevića na odluku o pritvoru, stigla je tek danas. Njom se ukida odluka Višeg suda kojom je preinačeno prvobitno rešenje o kućnom pritvoru, nakon čega je iz svog stana u Valjevu prebačen u Centralni zatvor u Beogradu.\nTelevizija N1 objavila je da je novi advokat uzbunjivača iz Krušika advokat Vladimir Gajić.\nAleksandar Obradović, dispečar proizvodnje fabrike oružja Krušik u Valjevu, nalazi se u pritvoru od 18. septembra kada je uhapšen zbog sumnji da je odavao poslovnu tajnu, iznoseći dokumenta, koja otkrivaju korupciju u fabrici oružja Krušik iz Valjeva.\nPodsetimo, BIRN je pre dva dana uspeo da dođe do detalja u vezi sa hapšenjem Aleksandra Obradovića, o kojem su se prve informacije pojavile u poslednjem broju nedeljnika NIN, u momentu kada je radnik Krušika već više od 20 dana bio u pritvoru.